Ιανουαρίου 2018 - Point of view\nΗ Ιερά Εξέταση τού Πλάτωνα κατά τής «νόσου τής αθεΐας»\nΟ αρχαίος ελληνικός κόσμος απεικονίζει το φαινόμενο τής αθεΐας σε όλη την ποικιλία του. Ο πλούτος των πηγών και η σχετική ελευθερία έκφρασης επιτρέπουν τη μελέτη τής γέννησής της, των εκδηλώσεων και των υποδηλώσεών της, στο πλαίσιο ενός πολιτισμού διαποτισμένου από τη θρησκεία. Μια σύντομη επισκόπηση των κύριων προσωκρατικών θεωριών επιβεβαιώνει την καταφανέστατη κλίση τους προς την αθεΐα.\nΚατά το πρώτο μισό τού 4ου αι. π.Χ., ο αξιοσημείωτος πλέον αριθμός των άθεων στην Ελλάδα, προκαλεί ανησυχία. Πάνω σʼ αυτό το ζήτημα, η μαρτυρία τού Πλάτωνα είναι ουσιαστική. Στο βιβλίο Ι΄των Νόμων, ο φιλόσοφος, για πρώτη φορά στην ιστορία, εστιάζει την προσοχη του στο πρόβλημα. Επιβεβαιώνει τη μαζική ύπαρξη άθεων, αναζητεί τα αίτια αυτής τής απιστίας, που τη θεωρεί επικίνδυνη και συνιστά τη λήψη αυστηρών μέτρων για την αντιμετώπιση των άθεων.\nΗ θεώρηση του Πλάτωνα ως πηγής της αρνητικής γνώμης, που βαρύνει την αθεΐα επί δυο χιλιάδες χρόνια, στηρίζεται σε πολλά σημεία. Η καθοριστική κίνηση, που στιγμάτισε ανεξίτηλα τους άθεους, υπήρξε η σύνδεση τής αθεΐας με την ανηθικότητα. Έκτοτε, η αθεΐα, αδιακρίτως, επισύρει τους χαρακτηρισμούς «χυδαίος», «άξεστος», και αντιπαραβάλλεται προς την ευγενή στάση των ιδεαλιστών, που παραπέμπουν στον αγνό κόσμο των ιδεών, τού πνεύματος.\nΟ σοφιστής Πρωταγόρας, περί το 415 π.Χ., συνθέτει την πραγματεία Περί θεών, από την οποία διασώζεται η πρώτη του φράση:\n«Ως προς τους θεούς, είναι αδύνατο να γνωρίζω αν υπάρχουν ή όχι ή ποια είναι η μορφή τους. Τα στοιχεία, που εμποδίζουν τη γνώση μου είναι πολλά, όπως η ασάφεια τού ζητήματος και η συντομία τού ανθρώπινου βίου».\nΛαέρτιος, «διώχθηκε από την Αθήνα και τα βιβλία του παραδόθηκαν στην πυρά στην αγορά, αφού κατʼ απαίτηση τού κήρυκα επιστράφηκαν από τους αγοραστές τους» (Βίοι Φιλοσόφων, 9, 52).\nΤο γεγονός, ότι η αθεΐα αρχίζει να χαρακτηρίζεται ως κάτι κακό, οφείλεται στην εναντίωσή της προς τη δραστηριότητα των μάντεων και των ιερἐων και στο γεγονός, ότι θεωρείτο αντιπατριωτικη στάση. Στις δίκες, τα λανθάνοντα πολιτικά κίνητρα υπήρξαν ουσιώδη. Το αδίκημα τής αθεΐας, επομένως, συνδεόταν με μια απλή συγκυρία. Ο Πλάτων επιδιώκει να την εδραιώσει σε μια θεμελιακή μεταφυσική και ηθική αντίληψη, που θα την καταστήσει από τούδε και στο εξής το κατʼ εξοχήν έγκλημα.\nΟ φιλόσοφος αρχίζει με μια διαπίστωση: η αθεΐα είναι διάχυτη. Οι θέσεις της είναι «διεσπαρμένες σε όλους». Μεταξύ των απίστων διακρίνονται τρεις κατηγορίες:\nαυτοί που δέν πιστεύουν καθόλου στην ύπαρξη θεών,\nαυτοί που πιστεύουν, ότι οι θεοί αδιαφορούν πλήρως για τα ανθρώπινα και αυτοί,\nπου πιστεύουν, ότι έχουν τη δυνατότητα να παραπλανήσουν τους θεούς με θυσίες και προσευχές και να τους μεταπείσουν.\nΤο ψήφισμα τού Διοπείθη\nτο οποίο προβλέπει την υποχρεωτική δίωξη όλων, όσων\nτην πολιτεία θεούς, σηματοδοτεί την έναρξη τού κύκλου των δικαστικών διώξεων για αθεΐα και ασέβεια.\nΠρώτο θύμα, ο Αναξαγόρας, ο οποίος κατόπιν μακρών αστρονομικών παρατηρήσεων είχε διατυπώσει τη θεωρία, ότι ο Ήλιος είναι μύδρος διάπυρος ή λίθος διάπυρος, κατά τον Πλάτωνα (Απολογία Σωκράτους, 26 d) και τον Ξενοφώντα (Απομνημονεύματα, VI 7 κ.ε.).\nΗ θεωρία όμως αυτή ερχόταν σε αντίθεση προς τη θρησκευτική παράδοση, σύμφωνα με την οποία ο Ήλιος ήταν θεότητα.\nΚατηγορήθηκε για ασέβεια. Το ακριβές περιεχόμενο τής απαγγελθείσας ποινής παραμένει άγνωστο: θάνατος ή εξοστρακισμός, κατά τον Ολυμπιόδωρο, φυλάκιση κατʼ άλλους. Τον έσωσε η παρέμβαση τού Περικλή.\n(Διογένης Λαέρτιος, Βίοι Φιλοσόφων, 2, 12-13).\n«Όποιος αποδίδει στους θεούς μια ύπαρξη σύμφωνη προς ό,τι υπαγορεύουν οι νόμοι ουδέποτε διέπραξε πράξεις ασεβείς, ουδέποτε επέτρεψε στον εαυτό του ένα λόγο αντίθετο προς το νόμο». Γιατί οι άθεοι δεν πιστεύουν στους θεούς; «Θα σου το πω σαφέστερα», απαντά ο Αθήναιος, ο οποίος στους Νόμους είναι ο εκφραστής τής άποψης τού Πλάτωνα: «Φωτιά, νερό, γή, όλα αυτά, λένε, ότι υπάρχουν δυνάμει τής Φύσης και τής Τύχης και τίποτε από αυτά δυνάμει τής Τέχνης.\nΑπό αυτά λοιπόν, που στερούνται παντελώς ψυχής, γεννήθηκαν τα μεταγενέστερα σώματα, δηλαδή η γη, ο ήλιος, ή σελήνη, τα άστρα.\nΠεριπλανώμενα τυχαία, καθένα χωριστά, εξ αιτίας τής ιδιαίτερης δύναμής του, καθώς συναντώνται, συνδυάζουν καταλλήλως το θερμό με το ψυχρό, το ξηρό με το υγρό, το μαλακό με το σκληρό, και όλες αυτές οι αναγκαίες μείξεις είναι αποτελέσματα τής τυχαίας ένωσης των αντιθέτων. Κατʼ αυτόν τον τρόπο και βάσει αυτής τής ικασίας, δημιουργήθηκε ο ουρανός στο σύνολό του με ό,τι αυτός εμπεριέχει και με τη σειρά τους όλα τα ζώα και τα φυτά, εφʼ όσον από αυτές τις αιτίες προέκυψαν όλες οι εποχές. Όλα αυτά, όμως, δέν οφείλονται ούτε σε ένα νου, όπως διατείνονται, ούτε ακόμη σε μια θεότητα ούτε σε μια τέχνη, αλλά, όπως είπαμε, στη Φύση και την Τύχη».\n(Νόμοι, Ι΄, 889).\nΑναγνωρίζονται ίσως εδώ οι θεωρίες των φυσικών και ειδικότερα η ατομική θεωρία τού Δημόκριτου. Η αθεΐα, επομένως, ανάγεται σε αίτια διανοητικά: στις επιστημονικές θεωρίες υλιστικού τύπου.\nΩστόσο, τα αίτιά της είναι επίσης ηθικά: οι άθεοι απορρίπτουν τους θεούς εξ αιτίας τής «ανικανότητάς τους να υποτάξουν την ηδονή και τα πάθη τους». Εξ αιτίας τής επιθυμίας τους να αφήσουν ανεξέλεγκτες τις ταπεινές ορέξεις τους, διδάσκουν, ότι τα πάντα επιτρέπονται κατά τις επιταγές τής φύσης κι ότι αυτή μάλιστα συμβαδίζει με την κυριαρχία των ισχυροτέρων. Ο Πλάτων ήδη κραδαίνει το φάσμα τής φυσικής επιλογής και προοικονομεί την περιφήμη ρήση:\n«Εάν δέν υπάρχει\nθεός, τα πάντα επιτρέπονται». Ο ηθικός νόμος είναι ανίσχυρος εάν δέν εδραιώνεται σε έναν υπερβατικό θεϊκό νόμο, ασύλληπτο, απόλυτο. Η αθεΐα είναι ο καταλύτης, που προκαλεί τήν κοινωνική διάλυση και οι άθεοι διανοούμενοι, οι διαφθορείς τής νεολαίας.\n(Νόμοι, Ιʼ, 890).\n«Πώς να μιλήσει κάποιος χωρίς θυμό, για να πει, ότι υπάρχουν θεοί;\nΚατʼ ανάγκην, στην πραγματικότητα, υπομένουμε βεβαίως με δυσφορία και αποστρεφόμαστε αυτούς τους ανθρώπους, που μας εξανάγκασαν, που μας εξαναγκάζουν σήμερα να μιλήσουμε, εξ αιτίας τής δικής τους απιστίας σε λόγους, τους οποίους από την τρυφερή τους ηλικία, από την εποχή τού θηλασμού ακόμη, άκουγαν από τις τροφούς τους και από τις μητέρες τους».\n(Νόμοι, Ι΄, 887).\nΘα νόμιζε κάλλιστα κανείς, ότι ήδη παρακολουθεί τις διαμαρτυρίες ενός ιεροκήρυκα τού 18ου αιώνα!\nΟ Διαγόρας δέχθηκε σφοδρή κριτική από ορισμένους συντηρητικούς, ενώ άλλοι συγγραφείς δήλωναν, ότι ο αποτροπιασμός για το πρόσωπό του είναι τέτοιος, ώστε προτιμούσαν να μήν μιλούν γι' αυτόν.\nΟι άθεοι δέν διαθέτουν «ούτε καν μια αξιόλογη αιτία», δέν έχουν «ίχνος νοημοσύνης». Είναι αναξιοπρεπές να πρέπει κάποιος να τους αποδείξει την ύπαρξη των θεών. «Επιβάλλεται, ωστόσο, κάποιος να το τολμήσει! Όχι, δέν επιτρέπεται στην πραγματικότητα να αφήνουμε ομοίους μας να παραφρονούν, άλλοι μεν από λαιμαργία για την ηδονή και άλλοι από θυμό για τους ανθρώπους αυτού τού είδους». (Νόμοι, Ι΄, 888).\nαπόδειξη τής ύπαρξης τού θεού.\nΎστερα από προσπάθειες δύο χιλιάδων χρόνων, ελλείψει αποδεικτικών συμπερασμάτων, η ατέρμονη αυτή αναζήτηση αποδεικνύει τουλάχιστον, ότι η ύπαρξη τού θεού δεν είναι προφανής.\nΟι επιφανέστεροι πιστοί διανοούμενοι στην ιστορία των θρησκειών ματαίως αφοσιώθηκαν στην προσπάθεια ν' αποδείξουν με ορθολογικά επιχειρήματα την ύπαρξη τού θεού. Μετά τον Πυθαγόρα, κανείς δεν αρνείται το θεώρημά\nΟ Berrnard Sève, στο La Question philosophique de lʼ existence de Dieu (Παρίσι, 1994), εστιάζει στο θέμα και διερωτάται: «Το ζήτημα τής ύπαρξης τού θεού αναφέρεται άραγε στον πυρήνα τού ανθρώπινου λογικού ή αντιθέτως προδίδει την πιθανή ύπαρξη ενός υπολείμματος παραλόγου μέσα στο ίδιο το λογικό;\nΤο να ισχυρίζομαι, ότι θεμελιώνω ορθολογικά την ύπαρξη τού θεού, το να στοχάζομαι ορθολογικά τις λανθάνουσες συνέπειες μιας τέτοιας ύπαρξης, σημαίνει άραγε, ότι προχωρώ μέχρι τις εσχατιές τής λογικής μου ή απεναντίας, ότι υποχωρώ σε μορφές παραλόγου, που πάντοτε κατατροπώνονται από τη λογική;» (σελ. 275).\nΤο ερώτημα βρίσκει την πρώτη εφαρμογή του στον Πλάτωνα, σύμφωνα με τον οποίο είναι ανεπαρκής η επιστράτευση τού επιχειρήματος για τον τελεολογικό και καθολικό χαρακτήρα τής πίστης, όπως αφελώς πιστεύει ο Κλεινίας:\n«Είναι εύκολο να αναφέρουμε, ότι στην αρχή υπήρχε η γη, ο ήλιος και όλα τα άστρα. Ακολουθεί η θαυμαστή διάταξη των εποχών, η διαίρεση σε έτη και μηνες. Τέλος, το γεγονός, ότι όλοι οι λαοί, έλληνες και βάρβαροι, πιστεύουν στην ύπαρξη των θεών».\n(Νόμοι, Ιʼ, 886).\nΤα θαύματα τής φύσης και ο παγκόσμιος χαρακτήρας τής πίστης: τα επιχειρήματα αυτά θα επαναλαμβάνονται επί μακρόν. Ο Πλάτων ήδη επισημαίνει την ανεπάρκεια έναντι των επιστημόνων, που θα πουν, ότι «τα άστρα είναι μόνο χώμα και πέτρες και είναι ανίκανοι να μεριμνήσουν για τα ανθρώπινα ζητήματα».\nΟ Διογένης ο Απολλωνιάτης, σύγχρονος τού Αναξαγόρα και μαθητής τού Αναξιμένη, περιώνυμος φυσικός, κινδύνευσε μεν, αλλά διασώθηκε. Παραδίδει μια αμιγώς φυσική ερμηνεία τού κόσμου, όπου «τίποτε δέν γεννάται εκ τού μηδενός και τίποτε δέν επιστρέφει σε αυτό». Θεωρεί τις θρησκείες και τους μύθους καθαρές αλληγορίες, ενώ η φημολογούμενη αθεΐα του απέφερε μόνιμους εχθρούς.\nΟ φιλόσοφος Στίλπων από τα Μέγαρα, μαθητής τού Διογένη και φίλος τού Θεόδωρου τού Άθεου, αποφεύγει επίσης, εν τέλει, τη δίωξη πραγματευόμενος τα περί θεών ζητήματα μόνον κατ' ιδίαν, όπως παραδίδει ο Διογένης Λαέρτιος στους Βίους Φιλοσοφων: «Στην ερώτηση τού Κράτη αν οι γονυκλισίες και οι προσευχές ευχαριστούν τους θεούς απάντησε: Μη με ρωτάς για τα θέματα αυτά σε δημόσιο δρόμο, ανόητε, περίμενε να μείνουμε μόνοι!».\nΗ απόδειξη τού Πλάτωνα εδράζεται σε μια ριζικά δυιστική αντίληψη τής πραγματικότητας. Σε ρήξη με τις επικρατούσες μέχρι τότε μονιστικές φιλοσοφίες, προϋποθέτει, ότι εκτός τού υλικού κόσμου υπάρχει ο αμετάβλητος κόσμος των ιδεών, των αρχετύπων, τού θείου, των ψυχών. Με αφετηρία την έννοια τής ατομικής ψυχής, που προηγείται τού σώματος, καταλήγει στην ψυχή τού κόσμου, που είναι ο κόσμος των θεών. Οι θεοί, καλοί και τέλειοι, υπεισέρχονται στις υποθέσεις των ανθρώπων και είναι άτεγκτοι. Το κύρος τής απόδειξης επʼ αυτού είναι μάλλον αδιάφορο. Το ουσιώδες είναι η δήλωση τής διάσπασης τού όντος σε ένα κόσμο πνευματικό και θείο και έναν κόσμο υλικό και ανθρώπινο.\nΜέχρι τότε, η αθεΐα στη χειρότερη περίπτωση κρινόταν ως σφάλμα και απόδειξη αντιπατριωτισμού. Έκτοτε, αποτελεί τεκμήριο όχι μόνο τύφλωσης, αλλά κακοπιστίας και ηθικής ευτέλειας, κάτι επικίνδυνο για τον κοινωνικό και πολιτικό βίο, εφʼ όσον δέν παραδέχεται αξίες απόλυτες στη δημόσια και την ιδιωτικη συμπεριφορά.\nΥπό το πρίσμα αυτό, ο Πλάτων προτείνει τη θέσπιση μιας άτεγκτης κατασταλτικής νομοθεσίας κατά τής αθεΐας και τής ασέβειας. Οι πολίτες επιβάλλεται να καταδίδουν όλους τους άθεους, ειδάλλως όποιος επιλέγει τη σιωπή θα θεωρείται και ο ίδιος ασεβής. Οι κυρώσεις θα είναι ανάλογες τής σοβαρότητας τής ασέβειας, αρχής γενομένης από τη σοβαρότερη όλων, τη «νόσο τής αθεΐας», στην οποία διακρίνονται δύο βαθμοί:\nυπάρχει ο άθεος, που συμπεριφέρεται ορθά και είναι επικίνδυνος για τις ιδέες του και μόνο,\nκαι ο διεφθαρμένος άθεος, που επιπλέον αποτελεί κακό παράδειγμα:\n«Κατεδάφισε με ποικίλες απόψεις τις απόψεις των ελλήνων για τους θεούς» και δεδομένου, ότι η άρνησή του δέν περιοριζόταν μόνον στους παραδοσιακούς θεούς φαίνεται, ότι μάλλον ήταν αντάξιος της επωνυμίας του.\nπρώτο στάδιο, τον εγκλεισμό τους σε πλήρη απομόνωση τουλάχιστον επί πενταετία στο «Σωφρονιστήριον». Στο διάστημα αυτό, παρακολουθούν αναμορφωτικά μαθήματα: «Απαγορεύεται η επαφή τους με τους άλλους πολίτες, πλην εκείνων τού Νυκτερινού Συμβουλίου, που θα έχουν στόχο τη νουθεσία και τη φροντίδα για τη σωτηρία τής ψυχής τους».\nΜετά την ολοκλήρωση αυτής της πλύσης εγκεφάλου, εάν μεν ο κρατούμενος δείχνει σημεία επανόδου στη σωφροσύνη, γίνεται «αποδεκτός στην κοινωνία των σωφρόνων», δηλαδή των πιστών. «Στην αντίθετη περίπτωση και εάν δικασθεί για κάτι παρόμοιο και κριθεί ένοχος, η ποινή θα είναι ο θάνατος».\n(Νόμοι, Ι΄, 909).\nΟ «θείος Πλάτων», που επινοεί ταυτοχρόνως τη θρησκευτική μισαλλοδοξία, την Ιερά Εξέταση και τα στρατόπεδα συγκέντρωσης, θεωρεί, ότι υπάρχει μόνο μια επίσημη θρησκεία τής Πολιτείας, υποχρεωτική:\nΑυτή η µυστηριώδης θηλυκή µορφή µε τις θεϊκές ιδιότητες που ονονάζεται Χοχµά στα εβραϊκά; Mέσα από κείµενα της Παλαιάς ∆ιαθήκης, όπως οι Παροιµίαι, η Σοφία Σολοµώντος, η Σοφία Σειράχ, το βιβλίο του Iώβ και οι Ψαλµοί, τη βλέπουµε να ξεπροβάλλει ξανά και ξανά. Εµφανίζεται ως πρόσωπο που φτιάχνεται από τον Γιαχβέ πριν απ’ τον κόσµο, παίρνει µέρος στο δηµιουργικό του έργο και στέλνεται απ’ αυτόν στη Γη για να φανερώσει στους ανθρώπους τα µυστικά της θείας βούλησης. (Παροιµίαι 1: 20-33, 8: 1-9: 18, 8: 22-36, Σοφία Σειράχ 1: 4, 24: 1-22, 24: 9, Σοφία Σολοµώντος 9: 9-12).\nΘα µπορούσε βέβαια να ισχυριστεί κανείς πως όσα λέγονται γι’ αυτήν είναι ποιητικές µεταφορές και τίποτα άλλο. Ωστόσο, µέσα στη Σοφία Σολοµώντος ο συγγραφέας διαγράφει ανάγλυφα τη θηλυκή υπόσταση αυτής της µυστηριώδους µορφής: «Tη Σοφία την αγάπησα και την αναζήτησα από τα νιάτα µου. Eρωτεύτηκα την οµορφιά της και ζήτησα να την πάρω γυναίκα µου». (8: 2) Επιπλέον, την παρουσιάζει ως συντρόφισσα του Γιαχβέ που κατέχει τη δύναµη της δηµιουργίας:\n«Aυτή ισχυρίζεται πως έχει υψηλή καταγωγή, γιατί ζει µαζί µε τον Θεό, γιατί ο Kυρίαρχος των πάντων την αγάπησε. Γνωρίζει τα µυστήρια που οδηγούν στη γνώση του Θεού και αποφασίζει τι θα δηµιουργήσει αυτός. Aν ο πλούτος είναι επιθυµητό απόκτηµα στη ζωή του ανθρώπου, τι είναι πολυτιµότερο από τη Σοφία, που όλα τα δηµιουργεί; Aν το ανθρώπινο µυαλό δηµιουργεί, πολύ περισσότερο η Σοφία του Θεού είναι δηµιουργός όλων αυτών που βρίσκονται στην ύπαρξη». (8: 3-6)\nOρισμένα από τα κείμενα που σώθηκαν αποκαλύπτουν το βαρυσήμαντο ρόλο της τελευταίας: Το Trattato Gnostico αναφέρει πως η Σοφία ήταν η μάνα του Θεού, «η μεγάλη τιμημένη Παρθένος στην οποία ο Πατήρ κρυβόταν από την αρχή, προτού δημιουργήσει οτιδήποτε». Oι Kλημεντινές Oμιλίες, κείμενα ενός ανώνυμου χριστιανού απολογητή του 4ου αι., την αποκαλούν Mητέρα των Πάντων και Bασίλισσα.\nEξάλλου, σύμφωνα με τις αντιλήψεις ορισμένων γνωστικών, ο Xριστός είχε συγχωνευτεί μαζί της: O Yιός του Aνθρώπου συμφώνησε με τη Σοφία, τη συντρόφισσά του, και αποκάλυψε τον εαυτό του μέσα σ’ ένα μεγάλο φως ως ερμαφρόδιτο. H αρσενική του φύση ονομάζεται «Σωτήρας», γεννήτορας όλων των πραγμάτων, ενώ η θηλυκή του «Σοφία, Mητέρα των Πάντων».\nYπάρχει μάλιστα ένας συναρπαστικός μύθος: Η Σοφία απόκτησε δύο τέκνα, τον Xριστό και την Aχαμώθ. Εδωσε ζωή στα στοιχεία και στον επίγειο κόσμο, αλλά και σ’ ένα νέο θεό: τον Iαλδαβαώθ, τον Yιό του Σκότους, που δεν είναι άλλος από τον Γιαχβέ. Γέννησε ακόμη πέντε πλανητικά πνεύματα, τα οποία δημιούργησαν τους αρχάγγελους, τους αγγέλους και τους ανθρώπους.\nO Iαλδαβαώθ-Γιαχβέ απαγόρευσε στους ανθρώπους να φάνε τον καρπό τής γνώσης, όμως η μητέρα του έστειλε στη γη το δικό της πνεύμα με τη μορφή του Οφεως για να τους διδάξει να αψηφούν το ζηλιάρη θεό. Κατά παράξενο τρόπο, το ερπετό αυτό δεν ήταν άλλο από τον Xριστό!\nΕπίσης, ο περίφηµος ψυχολόγος Καρλ Γιουνγκ δεν παραλείπει ν’ αναφερθεί σ’ αυτήν στο κείµενό του «Ο συµβολισµός της µεταµόρφωσης στη Θεία Λειτουργία» («Transformation Symbolism in the Mass»): «… είναι η Σοφία, η Sapientia [Σοφία στα λατινικά], η Scientia [Γνώση, Επιστήµη] ή η Φιλοσοφία των αλχηµιστών, “από την πηγή της οποίας τα ύδατα αναβλύζουν”.\nΗ Σοφία είναι ο νους που βρίσκεται κρυµµένος και δεσµευµένος στην ύλη, ο “serpens mercurialis” [ερµαίος όφις] ή ο “humidum radicale” [θεµελιώδης υγρός τόπος] που εκδηλώνεται στο “ποτάµι του ζωντανού νερού απ’ την κορυφή του βουνού”. Αυτό είναι το ύδωρ της χάριτος, το “σταθερό” και “θείο” ύδωρ που “τώρα λούζει τον κόσµο ολόκληρο”».\nΣήµερα η ξεχασµένη χριστιανική θεά έρχεται ξανά στο προσκήνιο, καθώς πολλοί άνθρωποι αναζητούν µε αγωνία τη χαµένη τους κληρονοµιά. Για παράδειγµα, η διδάκτωρ της Θεολογίας Ελινορ Ρέι (Eleanor Rae) υποστηρίζει ότι το Αγιο Πνεύµα είναι γένους θηλυκού και εκπροσωπεί, όπως και η Σοφία, τη γυναικεία πλευρά του Θείου.\nΓια την Kέιτλιν Mάθιους (Caitlin Matthews), η Σοφία είναι η αρχέγονη Mαύρη Θεά που κρατάει το µεγαλείο της καλυµµένο µε πέπλο όπως η Ισιδα. Οπως η Kάλι, µπορεί να σοκάρει και να τροµοκρατεί, ωστόσο είναι θεµατοφύλακας της επίγειας και της ουράνιας σοφίας.\nΜάλλον ακούγονται αλλόκοτα όλα αυτά, καθώς οι συμβολισμοί του παρελθόντος σμίγουν με τις αναζητήσεις του παρόντος σ’ έναν παράξενο χορό. Τι νόημα μπορεί να έχουν άραγε μέσα σ’ έναν κόσμο που μαστίζεται από πολλαπλές κρίσεις; Ισως το μεγάλο στοίχημα είναι να μην αφήσουμε την οικονομική ανέχεια να μετατραπεί σε φτώχεια του πνεύματος και της ψυχής.\nΣτον Ησαΐα (45: 34) ακούμε τη Σοφία να προφητεύει: «Θα σου δώσω τους θησαυρούς του σκοταδιού και τα κρυµµένα πλούτη µυστικών τόπων». Μήπως αυτοί οι θησαυροί βρίσκονται µέσα µας περιµένοντας υποµονετικά να έρθουν στο φως; Αν καταφέρουµε να ξεφύγουµε από τις συνήθεις αγκυλώσεις και τα ταµπού που µας έχουν επιβάλει, ίσως και να ανακαλύψουµε τον απέραντο πλούτο της δικής µας κρυµµένης σοφίας…\nΣύµφωνα µε τις αντιλήψεις ορισµένων γνωστικών, η Σοφία θεωρείτο ως η ίδια η Ψυχή του Kόσµου, µερικές φορές σε ένωση µε τον Θεό. Tην άποψη αυτή είχε ο εκκλησιαστικός πατέρας Ωριγένης, που άσκησε µεγάλη επιρροή στην εποχή του (3ος αι.), όµως αφορίστηκε… τρεις αιώνες αργότερα, λόγω των «αιρετικών» του πεποιθήσεων – και της συµπάθειάς του προς την ελληνική σκέψη.\nΗ έννοια της Παγκόσµιας Ψυχής προέρχεται από τον «Τίµαιο» του Πλάτωνα, τους νεοπλατωνικούς και τους νεοπυθαγόρειους. Πιστευόταν ότι διαπερνάει τα πάντα και ότι απ’ αυτήν ξεπροβάλλουν οι ψυχές των θεοτήτων, των ανθρώπων, καθώς και όλων των άλλων πλασµάτων. Συχνά εµφανίζεται µε τα χαρακτηριστικά µιας θεάς, όπως η Αφροδίτη ή Εκάτη. Ετσι, η Σοφία, ως Ψυχή του Κόσµου, ντύνεται το µανδύα του αρχετυπικού Θηλυκού µε τις ποικίλες εκδοχές και το πλήθος των συµβολισµών του…\n«Να του πεις, εμένα, ζητιάνα να μη με κάνει!»\nΚαθημαγμένη υπό της φθοράς του χρόνου, ένεκα της καταστροφικής μανίας των κατακτητών κατά το πρόσφατον και απώτερον παρελθόν και της επελθούσης ερημώσεως, ανέθαλλεν πάλιν υπό τας αόκνους προσπαθείας του διανύοντος την πέμπτην δεκαετίαν του βίου του ηγουμένου και της περί αυτόν συναχθείσης σμικράς αδελφότητος. Αλλά αληθινός κτήτωρ και προστάτις της μονής ήτο η Υπεραγία Θεοτόκος, εις την οποίαν ήτο αφιερωμένο το Καθολικόν, το διασωθέν του εμπρησμού με δικήν της θαυματουργόν παρέμβασιν• τούτο δε διηγούντο πολλάκις οι αυτόπται μάρτυρες, εις προβεβηκώς ήδη αδελφός της μονής και κάτοικοι του παραπλησίου χωρίου.\nΕκείνη την ημέρα η θύρα της μονής παρέμεινε κεκλεισμένη• προσκυνητές, πέραν των Κυριακών και μεγάλων εορτών, σπανίως διέσχιζον τον κακοτράχαλον χωματόδρομον, ο οποίος ένωνε την εσχατιάν του όρους με το σμικρόν χωρίον, το οριοθετούν τον κόσμον• πολλώ δε μάλλον δεν ανεμένετό τις να αποτολμήση, εν μέσω της θυέλλης, τοιαύτην ανάβασιν. Μετά την πρωινήν ακολουθίαν, ο ηγούμενος ητοιμάζετο να μεταβή εις την πόλιν δια την εξυπηρέτησιν επειγούσης ανάγκης, ωστόσον ανέβαλλεν την αναχώρησίν του αναμένων όπως κοπάση η κακοκαιρία.\nΑνησύχει δε μάλλον ουχί δια τον καιρόν αλλά μήπως δεν επαρκέσουν τα χρήματα, καθότι άπαντα είχον δαπανηθή δια τας εργασίας της ανοικοδομήσεως, υπελείπετο δε μεγάλον χρέος εις τον μαραγκόν, όστις καλή τη πίστει είχε κατασκευάσει τας θύρας και τα παράθυρα. Δια την ανακούφισιν του χρέους είχε συνεννοηθεί με φίλον του ιερέα της πρωτευούσης του νομού, όπως μεταφέρωσι την εφέστιον εικόνα της μονής, αναπαριστώσαν την Κοίμησιν της Θεοτόκου, δια να τελέσωσι ιεράν αγρυπνίαν κατά την εορτήν των Εισοδίων, συνδυάζοντες, κατά συνήθη παλαιάν και απανταχού τακτικήν, τον αγιασμόν των πιστών μετά της οικονομικής ενισχύσεως.\n– Θέλω να προσκυνήσω την Παναγιά, είπε, γιατί με έσωσε από βέβαιον θάνατον.\nΟ αδελφός άνοιξε το Καθολικόν και τον άφησε να προσευχηθή ενώπιον της παλαιάς εικόνος της Κοιμήσεως της Θεοτόκου. Όταν εκείνος εξήλθε, τον ωδήγησε εις το μικρόν αρχονταρίκιον και απεσύρθη δια να ετοιμάση το κέρασμα. Όταν επέστρεψε με τον δίσκον, είδε εις το τραπέζι έναν σωρόν από χαρτονομίσματα.\n– Αυτά είναι για το μοναστήρι, είπε ο άγνωστος, και σας παρακαλώ, θα ήθελα να ομιλήσω με τον ηγούμενον. Έτρεξε το καλογέρι να τον φωνάξη.\nΣταυροκοπήθηκε ο ηγούμενος, και εντός ολίγων λεπτών εισήλθε εις το αρχονταρίκιον. Μετά το καλωσόρισμα και τας αρχικάς συστάσεις, εισήλθεν ο ξένος εις τον σκοπόν της επισκέψεώς του.\n– Άγιε ηγούμενε, με την εκκλησίαν δεν είχον ποτέ πολλάς σχέσεις, πιστεύω όμως εις τον Θεόν και εις την Παναγίαν. Ήλθον σήμερα εδώ επειδή η Παναγιά με διέσωσε από ατύχημα και μου υπέδειξε η ίδια να έλθω.\n– Το αμάξι μου διαλύθηκε ολοσχερώς, λογικά έπρεπε να είχα σκοτωθεί, αλλά σώθηκα δίχως την παραμικράν αμυχήν. Η Παναγιά με έσωσε, προσευχήθηκα δε παρακαλώντας την να μου υποδείξη τρόπους ευχαριστίας. Την είδα εις τον ύπνον μου, μου έδειξε την μονήν σας, δεν ήξερα ότι υπάρχει μοναστήριον εδώ. Δυσκολεύτηκα να εύρω τον δρόμον, δια τούτο συγχωρήσατέ με που ήλθα σε ακατάλληλον ώραν. Ορίστε, πεντακόσιες χιλιάδες δραχμές, μία μικρή ευχαριστία προς την Παναγία.\n– Μην απολογείσθε, οποτεδήποτε κτυπήσει κανείς την θύραν του ανοίγουμε, διότι είναι μουσαφίρης της Υπεραγίας Θεοτόκου. Την δοξάζουμε και την ευχαριστούμε μαζί σας δια την θαυμαστήν διάσωσίν σας. Ευχαριστούμε και σας δια την βοήθειαν• ξέρετε, το μοναστήριον ήτο σχεδόν κατεστραμμένον και προσπαθούμε να το αναστήσουμε.\n– Άγιε ηγούμενε, αυτός είναι ο δεύτερος λόγος, δια τον οποίον ήλθα σήμερα, δίχως αναβολήν. Η μάλλον ο κύριος λόγος. Επί τούτο ζήτησα να σας ομιλήσω προσωπικώς.\n– Είδα την Παναγιά στον ύπνον μου, όπως σας είπα, η οποία μου υπέδειξε το μοναστήριον. Μου είπε δε και το εξής: «Να πεις στον ηγούμενο να μη με κάνει ζητιάνα!». Δεν το είδα μίαν μόνον φοράν, αλλά και δεύτερη και τρίτην• η τελευταία ήτο εψές το βράδι. Δια τούτο δεν ανέβαλλα άλλο και ήλθα σήμερον με τα χρήματα.\n– Ξέρετε, αναγκαζόμαστε να στηριζόμαστε εις την βοήθειαν του κόσμου, δια την αποπεράτωσιν των έργων… οι πόροι της μονής είναι πενιχροί και δεν επαρκούν, οι δε ανάγκες πολλές και μεγάλες… χρωστάμε και ….\n– Είναι πολλά… είπε με πικρίαν ο ηγούμενος.\n– Πόσα πολλά;\nΠαρήλθον μερικές εβδομάδες και μίαν πρωίαν του Νοεμβρίου ενεφανίσθη και πάλιν ο θεόσταλτος ξένος εις την μονήν της Ξενιάς. Έφερε μαζί του, όπως είχεν υποσχεθεί, το ποσόν εις το ακέραιον. Επανέλαβε δε εις τον ηγούμενον:\n«-Να μη κάνεις την Παναγιά ζητιάνα». Και ως κομήτης, όπως εφάνη, ούτω και εξηφανίσθη.\nΕνωρίτερα εις τον Όρθρον, υπό το τρεμάμενον φως των κανδήλων, είχε αναγνωσθεί: «Τη ΙΒ’ του αυτού μηνός, μνήμη του εν Αγίοις Πατρός ημών Ιωάννου αρχιεπισκόπου Αλεξανδρείας, του Ελεήμονος. Ιωάννης πένησι δους και σκορπίσας, Ω ποία Χριστώ νυν παρεστώς λαμβάνει! Ώχετο ακτεάνων δυοκαιδεκάτη Ελεητής».\nΤο κυνήγι του θησαυρού των «ευ»\nΕίναι γεγονός πως ο άνθρωπος καθώς βιώνει τη ζωή του, αποζητά όλες εκείνες τις ποιότητες που αρχίζουν από «ευ». Ευτυχία, ευλογία, ευκολία, εύνοια, ευρυθμία, ευπορία, ευστροφία, ευτολμία, ευφυΐα, ευχέρεια, ευφράδεια, ευψυχία και άλλα παρόμοια. Από πολύ νωρίς (μέχρι τα 7 του χρόνια ) διαμορφώνει μια εξάρτιση από όλα τα «ευ». Καθώς προχωρά ο χρόνος και το μικρό παιδί μεγαλώνει, παρατηρεί σαν τέλειος παρατηρητής που είναι πως όλοι γύρω του πασχίζουν να κατακτήσουν όλες αυτές τις έννοιες και εστιάζεται στο κυνήγι του θησαυρού των «ευ».\nΜέσα στην πρώτη κιόλας δεκαετία της ζωής του έχει καταλήξει πως ο θησαυρός αυτός δεν πιάνεται και σαν πολύ κακός ερμηνευτής που είναι αρχίζει να πιστεύει πως όλοι οι άλλοι καταφέρνουν να πάρουν μερίδιο του θησαυρού εκτός από εκείνο. Τι πλάνη! Πόσο η κοινωνία μας διαστρεβλώνει την πραγματικότητα! Πόσο τα μέσα υποβοηθούν έως και διαμορφώνουν αυτή τη πλάνη! Πόσο οι γονείς υποστηρίζουν το συμπέρασμα αυτό, διατηρώντας και οι ίδιοι τη λανθασμένη πεποίθηση που διαμόρφωσαν όταν ήταν μικρά παιδιά!\nΑν για λίγο σταθούμε και κοιτάξουμε για να δούμε, ακούσουμε για να μάθουμε, παρατηρήσουμε για να επεξεργαστούμε, μήπως τότε πραγματικά θα συμπεράνουμε πως η ζωή έχει δυσκολίες, δυσαρέσκειες, δυσμένειες, δυσπιστίες, δυστροπίες, δυσχέρειες και άλλες πολλές ποιότητες που αρχίζουν από «δυς»; Όχι γιατί κάποιος μας έχει καταραστεί αλλά γιατί το ζητούμενο είναι να μάθουμε να τις ξεπερνάμε. Έτσι προκύπτει η γνώση. Έτσι αποκτάται η εμπειρία. Έτσι ολοκληρώνεται το έργο του ανθρώπου.\nΣτο κάτω – κάτω ποιος μας είπε πως ο δρόμος είναι εύκολος; Δεν είναι καλύτερα να τον πάμε χορεύοντας; Ας παραμένουμε λοιπόν στον χορό της ζωής με ελπίδα και επίγνωση. Η ζωή είναι ωραία! Η ζωή είναι πρόκληση! Η ζωή είναι το σύνολο των γεγονότων, των περιστάσεων και των ασχολιών κατά τη διάρκεια του βίου. Είναι το σύνολο των διδαγμάτων της πείρας.\nΑς αγκαλιάσουμε με ευγνωμοσύνη το γεγονός της Ζωής, τα γεγονότα της ζωής, τα επεισόδια του βίου. Ας σταθούμε με πίστη και εμπιστοσύνη πως αυτό που μας ταλαιπωρεί τώρα λίγο αργότερα θα είναι μια ανάμνηση. Και αν πάλι δεν είναι και παραμείνει ως συνέπεια λανθασμένων επιλογών ή «χτυπήματος» της μοίρας ας δούμε τι έχουμε να μάθουμε από αυτό.\nΝαι υπάρχουν καταστάσεις που δεν είναι αναστρέψιμες όπως μια απώλεια αγαπημένου για παράδειγμα. Ας μάθουμε να διαχειριζόμαστε τον πόνο. Ας μάθουμε να βλέπουμε πάνω και πέρα από τη φαινομενικότητα της ύλης. Ας βάλουμε την έννοια του υπέρ-συνειδητού στη ζωή μας. Τότε η ζωή αποκτά μια άλλη διάσταση. Προσεγγίζει αυτό που οι γιαγιάδες μας έλεγαν: «Τι βρέχει ο ουρανός και δεν το πίνει η γη». Όχι μοιρολατρικά και κακόμοιρα αλλά με σθένος και αποφασιστικότητα.\n~ Ερατώ Χατζημιχαλάκη, Οικογενειακή Σύμβουλος\nΗ φιλοσοφία του Σενέκα εξασφαλίζει τη θεραπεία από τα πλήγματα της ζωής\nΤα φιλοσοφικά έργα του Σενέκα (Διάλογοι ή Επιστολές) είναι προσανατολισμένα στη στωική φιλοσοφία, η οποία εξακολουθούσε να διδάσκεται στον αρχαίο κόσμο (Αρχαία, Μέση και Νεότερη Στοά) για 600 συνεχόμενα χρόνια.\nΟι Στωικοί ήταν οι Έλληνες φιλόσοφοι της μεταγενέστερης αρχαιότητας, που έδωσαν υψηλό ηθικό τόνο στη διδασκαλία τους και έβλεπαν τον άνθρωπο, πάνω από όλα, ως ένα λογικό ον. Στα φιλοσοφικά του έργα, ο Σενέκας, δεν ασχολείται με τη βελτίωση της θεωρίας αλλά με την προσαρμογή της ελληνικής στωικής φιλοσοφίας στη ρωμαϊκή εποχή.\nΜολονότι υπήρξαν περιπτώσεις κατά τις οποίες ο Σενέκας έδειξε αδυναμίες και ταλαντεύσεις στη ζωή του, η προσπάθειά του είναι ιδιαίτερα αξιοσημείωτη σε καιρούς όπου ο άνθρωπος χρειαζόταν πολύ θάρρος, για να μπορέσει να αντιμετωπίσει την κακία της ζωής στον παράλογο και τραγικό κόσμο που γεννήθηκε.\nΤις τελευταίες ώρες του ανταποκρίθηκε με θάρρος στα στωικά ιδανικά. Γαλήνιος στο έπακρο, τερμάτισε με σωκρατική καρτερία τη ζωή του το έτος 64 ανοίγοντας θεληματικά τις φλέβες του, συνεπής με τα φιλοσοφικά κηρύγματα του στωικισμού για την «εύλογον από τη ζωήν έξοδον».\nΤο έργο του αποτελεί σπουδαιότατη πηγή της ιστορίας του στωικισμού, στον οποίο ο Σενέκας έδωσε μια πιο πνευματική μορφή και τον οποίο έκανε πολύ πιο ανθρώπινο.\nΟ στωικισμός του Σενέκα, ανάμεικτος με εκλεκτικισμό, ανθρώπινη πείρα και κοινή λογική, έχει στόχους πρακτικούς και υποτάσσει τη φιλοσοφία στην ηθική παρότρυνση. Το πνεύμα του όψιμου Στωικισμού μπορεί να εκτιμηθεί από τα δοκίμια και τις επιστολές του Σενέκα.\nΈγραψε 124 επιστολές, στις οποίες εξηγεί πώς μέσα από αρετές, όπως είναι η γενναιότητα, το θάρρος, η εγκαρτέρηση και η επιμονή, μπορεί να βαδίσει κανείς το δρόμο της ευδαιμονίας. Στο εκτεταμένο συγγραφικό έργο του Σενέκα, εκτός από δράματα, περιλαμβάνεται μια σειρά έργων φιλοσοφικού περιεχομένου:\n«Περί της συντομίας της ζωής», «Περί της πνευματικής γαλήνης», «Περί Προνοίας», Γ»ια μια ευτυχισμένη ζωή», «Περί της σταθερότητας του σοφού» κ.ά., στα οποία πραγματεύεται κυρίως θέματα ηθικής τάξης.\n«Η ζωή μπορεί να διαιρεθεί σε τρεις περιόδους... Από αυτές, εκείνη που ζούμε τώρα έχει ήδη φύγει, εκείνη που θα ζήσουμε επαφίεται στο τυχαίο, και η μόνη σίγουρη είναι εκείνη που έχουμε ήδη ζήσει…»\nΤο μέλλον είναι η περίοδος που η τύχη βασιλεύει, η μόνη περίοδος που δεν ξέρουμε αν θα έχουμε την ευκαιρία να ζήσουμε, η μόνη που δεν ξέρουμε αν θα έρθει...\nΤο παρελθόν αποτελεί το χρονικό διάστημα που ούτε η τύχη ούτε κι εμείς έχουμε την οποιαδήποτε εξουσία επάνω του. Είναι το κομμάτι που φροντίζει να μας θυμίζει τα λάθη και τις κατακτήσεις μας…\nΤέλος, υπάρχει και εκείνη η περίοδος, που δεν έχει τη χρονική έκταση μιας «περιόδου» αλλά μιας στιγμής. Είναι αυτή που ζούμε τώρα και έχει ήδη φύγει... Η μόνη που η τύχη έρχεται σε δευτερεύουσα μοίρα, η μόνη που τον πρώτο λόγο έχουμε εμείς. Ο εαυτός μας...\nΤρεις διαφορετικές περίοδοι με τρεις διαφορετικούς ρόλους. Τρεις μονάδες ξεχωριστές μεταξύ τους και ταυτόχρονα μία. Συνθέτουν το παζλ των αναμνήσεων, των πράξεων και των προσδοκιών μας, συνθέτουν ό,τι αποκαλούμε ζωή. Καμία περίοδος δεν ανταλλάσσεται με κάποια άλλη, καμία δεν έχει περισσότερη αξία από τις άλλες.\nΤο παρελθόν δεν είναι παρόν, όπως και το παρόν δεν είναι μέλλον.\nΕμείς όμως επιμένουμε να ξοδεύουμε τη μια, για να ζήσουμε την άλλη. Σπαταλώντας τη μόνη περίοδο που αποφασίζουμε εμείς, περιμένουμε να μας ανταμείψει η τύχη. Και αν μας ανταμείψει τελικά, εμείς πάλι εκεί...\nΘα χαρίσουμε ό,τι κερδίσαμε, περιμένοντας η τύχη να μας δώσει εκ νέου την επόμενη ανταμοιβή. Και μετά ξανά το ίδιο, χανόμαστε στον φαύλο κύκλο που οι ίδιοι δημιουργήσαμε για τον εαυτό μας ως τιμωρία. Άδικο, ανούσιο, αφελές…\nΣτο έργο του «Περί Πρόνοιας», ο Σενέκας υποστηρίζει τη στωική θέση για την ύπαρξη της ειμαρμένης και της πρόνοιας ως βασικοί νόμοι που\nδιέπουν το σύμπαν. Η ειμαρμένη δηλώνει την τάξη που υπάρχει στον κόσμο, σύμφωνα με την οποία τα πάντα προκαθορίζονται από αντίστοιχες αιτίες. Η νομοτέλεια, που χάρη στο λόγο που διαπερνά όλα τα όντα, διέπει τον κόσμο.\nΗ ύπαρξη της ειμαρμένης εξασφαλίζει την αποτελεσματικότητα της θείας πρόνοιας, που οδηγεί στη θέωση και συντελεί στην αρμονική σύνδεση των γεγονότων μέσα στη φύση. Ο ίδιος ο Θεός, κυβερνήτης και δημιουργός των πάντων, υπακούει πάντα σε αυτά που ο ίδιος διέταξε. Τόσο τα ανθρώπινα όσο κα τα θεία δεσμεύονται από την ίδια αναγκαιότητα.\nΤόσο ο Χρύσιππος όσο και ο Σενέκας, ως υποστηρικτές της θείας πρόνοιας, ασχολήθηκαν με το πρόβλημα της ύπαρξης του κακού στον κόσμο. Στο «Περί Πρόνοιας», ο Σενέκας αναρωτιέται γιατί οι δίκαιοι πολίτες συνήθως υποφέρουν από την παρουσία του κακού με δεδομένη την ευεργετική πρόνοια των θεών. Στο πλαίσιο αυτού του προβληματισμού, θέτει το θέμα της αρετής και της συμβολής της στην προαγωγή της ηθικής ζωής των πολιτών.\nΟ Θεός, που προνοεί για τους ανθρώπους, δοκιμάζει την ηθική αντοχή των ενάρετων πολιτών.\nΣτο έργο του «Περί Αταραξίας της Ψυχής», ο Σενέκας αναφέρεται στην ανάγκη να τεθεί ένας έλεγχος στις επιθυμίες των ανθρώπων, προκειμένου να διασφαλιστεί ο ηθικός τους βίος.\nΠροσθέτει ότι δεν είναι δυνατή η άσκηση της αρετής χωρίς την αυτοπειθαρχία. «Παντοδύναμος είναι όποιος κυριαρχεί στον εαυτό του» (Επιστολές ηθικές στον Λουκίλιο, 90).\nΗ ευδαιμονία των πολιτών συνδέεται άρρηκτα με την άσκηση της αρετής, η απουσία της οποίας συνεπάγεται τη δυστυχία. Ο άνθρωπος δεν πρέπει να αποφεύγει τις δυσκολίες, καθώς μέσα από αυτόν τον αγώνα θα εξέλθει νικητής ο ενάρετος πολίτης.\nΟ Σενέκας, ακολουθώντας τη στωική αντίληψη για την αρετή, θεωρεί το να είναι κανείς ενάρετος ως μια συνεχώς εξελισσόμενη δυναμική ηθική προσωπικότητα και όχι ως μια στατική κατάσταση. Γι’ αυτό χρειάζεται υπομονή και καρτερία, επιμονή και συνεχής δημιουργική προσπάθεια για την επίτευξη αυτού του στόχου.\nΣτο έργο του Σενέκα αποδυναμώνεται η επίδραση της τύχης στη ζωή των ενάρετων πολιτών, παρά το γεγονός ότι η μοίρα παρεμβαίνει στη ζωή τους.\nΧαρακτηριστικό του ενάρετου ανθρώπου είναι να αποφεύγει τις δυσμενείς επιδράσεις της μοίρας, παρά το γεγονός ότι η αμετάκλητη διαδρομή σύρει εξίσου τα ανθρώπινα και τα θεία.\nΗ έννοια της ηθικότητας στηρίζεται στην ελευθερία της βούλησης.\n«Ελεύθερος είναι αυτός που ελεύθερα υπακούει σε αυτά που κατ’ ανάγκη συμβαίνουν» έλεγε ο Σενέκας.\nΝα έχει συνείδηση δηλαδή του τι είναι αυτή η Θεία Ανάγκη που κινεί τον κόσμο και ποιος είναι ο δικός του ρόλος μέσα σε αυτή. Από εκεί πηγάζει και η έννοια του καθήκοντος: γνωρίζω και επιλέγω να δράσω με βάση το καθήκον μου. Το καθήκον είναι ενάρετη δράση.\nΣτο έργο του «Περί της συντομίας της ζωής», μιλά για την αξία του χρόνου. Ανάμεσα σε άλλα, ο Σενέκας αναφέρει ότι πολλοί θεωρούν πως η ζωή είναι σύντομη.\nΣτην πραγματικότητα όμως, εμείς είμαστε εκείνοι που συντομεύουμε το χρόνο της ζωής μας, σπαταλώντας το πολυτιμότερο πράγμα που έχουμε, δηλαδή το χρόνο μας.\n(Επιστολές ηθικές στον Λουκίλιο, 1,1).\nΤο να μάθει κανείς πώς να ζει και πώς να πεθαίνει απαιτεί μια ολόκληρη ζωή.\nΓι’ αυτό, ο άνθρωπος θα πρέπει να ασχοληθεί με τη φιλοσοφία, η οποία είναι ικανή να τον συνδέσει με το παρελθόν και με όλους τους σοφούς για την καλλιέργεια του εσωτερικού του κόσμου και τον εμπλουτισμό του πνευματικού του ορίζοντα.\nΣτο έργο του «Περί της πνευματικής γαλήνης», ασχολείται με το πώς μπορούμε να φτάσουμε στη γαλήνη, δηλαδή με ποιο τρόπο το πνεύμα θα ακολουθεί μια σταθερή πορεία, πώς θα βλέπει με χαρά την υπόστασή του και η χαρά του αυτή δεν θα διακόπτεται, αλλά θα εξακολουθεί να παραμένει πάντα ήρεμη χωρίς εξάρσεις ή καταποντισμούς.\nΓια να διαφυλάξουμε αυτή την εσωτερική γαλήνη, χρειάζεται να οχυρώνουμε το κλυδωνιζόμενο πνεύμα μας με αδιάλειπτη φροντίδα.\nΕχθροί της γαλήνης είναι τόσο η ισχυρογνωμοσύνη, δηλαδή το να μην έχει κανείς την ικανότητα να αλλάξει τίποτα, όσο και η αστάθεια, δηλαδή το να βρίσκεται σε αδυναμία να υποφέρει οτιδήποτε.\n«Καμία κατάσταση δεν είναι τόσο πικρή, ώστε να μη μπορεί ένα ήρεμο μυαλό να βρει κάποια παρηγοριά σε αυτή... Στις δυσκολίες επιστράτευσε τη λογική... Έχεις τη δυνατότητα να απαλύνεις τα σκληρά και να διευρύνεις τα στενά, έτσι που τα βάρη να ασκούν τελικά μικρότερη πίεση σε όσους τα υποφέρουν με δεξιότητα».\nΗ εσωτερική γαλήνη μπορεί να κατακτηθεί μόνο μετά από σκληρή μάχη ενάντια στις συνήθειες του ίδιου του εαυτού μας και διαρκή αγώνα για την επίτευξη της αρετής, αγώνας που δεν είναι δυνατό να ευοδωθεί χωρίς εμπιστοσύνη στη θεία πρόνοια, χωρίς αποδοχή της θείας θέλησης και συνταύτιση του ανθρώπου με τις επιταγές της φύσης.\nΘα γράψει: «Ας μάθουμε πώς να ενισχύουμε την εγκράτειά μας, να περιορίζουμε την τάση μας για πολυτέλεια, να ελέγχουμε τη φιλοδοξία μας, να απαλύνουμε την οργή μας, να καλλιεργούμε την ολιγάρκειά μας, να διατηρούμε αδάμαστες τις ελπίδες μας και να έχουμε διαρκώς υπό έλεγχο το νου μας, στραμμένο προς το μέλλον...»,\n«Στην αρένα της ζωής θα πρέπει να κρατιόμαστε στον εσωτερικό κύκλο».\nΤίποτα δεν μπορεί να ταράξει την ηρεμία ή να ακυρώσει τη σταθερότητα του σοφού.\nΤο να αισθάνεται πόνο ή λύπη εξαιτίας των δυστυχιών των άλλων, τονίζει ο Σενέκας, είναι μία αδυναμία εντελώς ασυμβίβαστη με την ιδιότητα του σοφού.\nΣε σχέση με τη συμμετοχή του ατόμου στο δημόσιο βίο, ο φιλόσοφος υποστηρίζει ότι όταν κάποιος αποφασίσει να αποβεί χρήσιμος στους συμπατριώτες του -και γενικότερα στους ανθρώπους- όταν θέτει τον εαυτό του στο κέντρο της δημόσιας δραστηριότητας υπηρετώντας όσο καλύτερα μπορεί τα δημόσια συμφέροντα, αυτός προσφέρει σημαντικό έργο.\nΌμως υπηρεσία στο κράτος προσφέρει επίσης εκείνος που προσφέρει συμβουλές στους νέους, που ενσταλάζει στο πνεύμα τους την αρετή, που ανακόπτει την πορεία όσων τρέχουν αναζητώντας χρήματα και πολυτέλειες, ακόμη κι αν ο ίδιος ενεργεί ως ιδιώτης.\nΓια την έννοια του πολίτη του κόσμου και το πέρασμα από τον εθνικισμό στον οικουμενισμό και το ιδανικό κράτος των Στωικών -ένα κράτος χωρίς σύνορα- ο Σενέκας γράφει:\n«Ο πραγματικός λόγος για να μην κλειστούμε μέσα στα τείχη μιας πόλης, αλλά να προχωρήσουμε σε επικοινωνία με ολόκληρο τον κόσμο και να υποστηρίξουμε ότι πατρίδα μας είναι όλος αυτός ο κόσμος, ήταν γιατί έτσι είχαμε ένα ευρύτερο πεδίο για να ασκήσουμε την αρετή μας».\nΟ στωικισμός του Σενέκα σε ολόκληρο το έργο του αξίζει τη φήμη που συνόδεψε το όνομά του σε όλες τις μεταγενέστερες εποχές. Ο ρωμαϊκός στωικισμός του 1ου μ.Χ. αιώνα δεν ήταν απλά μία θεωρητική σύλληψη.\nΟ στωικός τρόπος σκέψης εξασφαλίζει τη θεραπεία από τα πλήγματα της ζωής. Και στο σημείο αυτό ο στωικισμός του Σενέκα αποτελεί όχι μόνο μια ουσιαστική συμβολή στην εξέλιξη της ανθρώπινης σκέψης αλλά και μια προσφορά σε αυτόν τον ίδιο, τον άνθρωπο.\nΚείμενο: Ελευθερία Πατέλη\nΗ Ιερά Εξέταση τού Πλάτωνα κατά τής «νόσου τής αθε...\nΗ φιλοσοφία του Σενέκα εξασφαλίζει τη θεραπεία από...\nΑς πάψουμε να αναζητούμε την ευτυχία στους άλλους\nTo Facebook στα δικαστήρια με την κατηγορία της λο...\nΗ ερμηνεία του πολυσύνθετου γρίφου της αρχαίας Ελλ...\nΟ κορεσμός, ακόμα και με μέλι, προκαλεί εμετό\nΣιωπώ σημαίνει ότι ο άλλος έχει σημασία για μένα\nΉρθε η ώρα να κάνεις μια αλλαγή στη ζωή σου\nΒιαστής και δολοφόνος αλλά και άγιος, γίνεται;\nΟι πονηροί ιερείς και οι μοντέρνοι θεοί του σήμερα...\nΗ ελλειματικότητα του δημιουργήματος\nΠρος όσους επιδίδονται στις πράξεις των Σοδόμων\nΗ Αυτοκριτική ενός Αγίου\nΑθεΐα: Η ανωμαλία της ψυχής\nΑπό που πηγάζουν οι σκέψεις μου; Γιατί κάποιες δεν...\nΠως μπορώ να αλλάξω τις περιοριστικές μου πεποιθήσ...\nΟ πρώτος αυστηρός κριτής των πονημάτων μου είμαι ε...\nΗ Βιολογία της Πεποίθησης\nΔεκατέσσερις μέρες ολοκληρωτικής ευτυχίας - Χόρχε ...\nΤα 4 αντιθετικά ζεύγη συμπεριφοράς\nΕγκλωβισμένος στη δίνη ενός πολύπλοκου κόσμου\nΤαγαθόν μεν εύκτητον, το δε δεινόν ευεκκαρτέρητον...\nΗ αυτάρκεια είναι το μέγιστο αγαθό - Επίκουρος\nΣιντάρτα και Καμάλα - Έρμαν Έσσε\nΌτι τρώμε, κερνάμε\nΑκόμα και τα πνευματικά ζητήματα μπορούν να σε παγ...\nΓια όσους βαρέθηκαν να… τεμπελιάζουν\nΗ εξημέρωση των ανθρώπων - Don Miguel Ruiz\nΤι με εμποδίζει να είμαι ο εαυτός μου; – Χ.Μπουκά...\nΜήπως να ξαναβρίσκαμε λέξεις που να σημαίνουν ότι ...\nΣτον τέλειο κόσμο μας η δικαιοσύνη είναι ανύπαρκτη...\nΗ «ελευθερία» βούλησής μας, προκύπτει εν αγνοία μ...\nΝα αφήνεις την κατάσταση να ωριμάζει\nΤο βασίλειο του τυχαίου και της πλάνης\nΚανείς δεν έμαθε, για να σε διδάξει, με ποιο τρόπο...\nΗ ανατομία του σύμπαντος μέσα στον άνθρωπο - Πλάτω...\nΟ θάνατος είναι ένα τίποτα - Επίκουρος\nΤο Ίντερνετ απομακρύνει από τις θρησκείες\nΣε τι διαφέρει η γνώση από τη γνώμη - Αριστοτέλης\nΗ Ιστορία της Λογικής\nΓιατί τα γεγονότα δεν επηρεάζουν τη σκέψη μας\nΤι είναι ο θάνατος; Είναι μια καρδιά ορθή, σαν έρθ...\nΠροσέγγιση σε δύσκολα πνευματικά θέματα\nΗ εμπειρία του τρίτου ματιού - Osho\nΟ κακομοίρης περιστοιχίζεται από ανθρώπους και ο α...\nΕπιθυμία για Αλλαγή και η Αντίσταση σ' αυτή\nΤο κλειδί της τεχνητής νοημοσύνης\nΤα πειστικά μέσα του ρητορικού λόγου - Αριστοτέλη...\nΜην εξοργίζετε τα παιδιά σας, για να μην αποθαρρύν...\nΤι χρειάζεται για να γίνει κανείς αξιόπιστος - Αρι...\nΤι λέγεται τέλειο - Αριστοτέλης\nΠώς να αντιμετωπίζεις μια κατηγορία - Αριστοτέλhς\nΌσο πιό πολλά γνωρίζετε, τόσο περισσότερα πρέπει ν...\nΛεμούρια και Ατλαντίδα\n«Να ο καλόγερος, που με εσκέπασε, και δεν σκοτώθηκ...\nΠως να διαβείς τον δρόμο των δακρύων – Χόρχε Μπουκ...\nΗ παραφύσιν φυσιολογική ζωή μου\nΔεν ωφελεί κανέναν η απόκτηση γνώσης\nΗ κοινή γυναίκα είναι πολυτιμότερη από τον Μαμωνά...\nΕμπρός λοιπόν, διάθεσε τον πλούτο ποικιλοτρόπως\nΓιὰ τὸν πλοῦτο τοῦ νοήματος\nΤο βασίλειο της αγένειας\nΨυχοπάθεια vs. κοινωνιοπάθεια: Ποία η διαφορά;\nὉ ακάθαρτος νοῦς βλέπει φαντάσματα\nΗ τροφοδοσία της ψυχής είναι ανάγκη\n«Ο σκοπός αγιάζει τα μέσα»;\nΒαρέθηκα τα στόματα που ανοιγοκλείνουν και πετούν ...\nΜπορεί να μην ξέρω ακόμα τι θέλω, ξέρω όμως τι δεν...\nΠαράνοια και παρανοϊκή προσωπικότητα\nH εμπιστοσύνη είναι δύσκολη υπόθεση\nΤο Νερό είναι Ζωντανό και Επικοινωνεί !\nΤο σημείο του Σταυρού μετασχηματίζει την δομή (Επι...\nΗ ηδονή απομακρύνει την οδύνη - Αριστοτέλης\nΗ ηδονή είναι αρετή ή κακία; Αγαθό ή κακό;\nΜα καλά, ποιος μένει στ’ Αναφιώτικα;


ΕΦΕΔΡΕΙΑ - ΕΝΗΜΕΡΩΣΗ ΓΙΑ ΤΙΣ ΔΡΑΣΤΗΡΙΟΤΗΤΕΣ ΤΩΝ ΕΝΕΡΓΩΝ ΚΑΙ ΕΘΕΛΟΝΤΩΝ ΕΦΕΔΡΩΝ. : Για «περίεργες» κινήσεις εφέδρων η σύσκεψη στον Αρειο Πάγο.\nΓια «περίεργες» κινήσεις εφέδρων η σύσκεψη στον Αρειο Πάγο.\nΑντικείμενο της σύσκεψης αποτέλεσε μια ανάρτηση σε ιστολόγιο ενός κειμένου που φέρεται να το υπογράφει η «Κοινότητα Εφέδρων Ειδικών Δυνάμεων (ΚΕΕΔ)» και με το οποίο ζητούν «την άμεση παραίτηση της Κυβέρνησης και την σύμπραξη λαού-στρατού».\nΑπό τους εισαγγελικούς λειτουργούς θα συνεχιστεί την Πέμπτη η εξέταση του όλου θέματος και θα ληφθούν οι οριστικές αποφάσεις.\nΣύμφωνα με το δημοσίευμα στο Διαδίκτυο η ΚΕΕΔ ζητά την «άμεση παραίτηση της Κυβέρνησης λόγω αδυναμίας να προσφέρει στον λαό τα προβλεπόμενα στο Σύνταγμα σε εργασία (άρθρο 22), υγεία, παιδεία, Δικαιοσύνη, ασφάλεια» και την «συγκρότηση Κυβέρνησης Εθνικής Ενότητας υπό την Πρόεδρο του Αρείου Πάγου, από προσωπικότητες εγνωσμένης αξίας εκτός πολιτικής σκηνής και συμβούλους από την Ακαδημία Αθηνών».\nΣτην σύσκεψη στον Αρειο Πάγο συμμετείχαν ο προϊστάμενος της Εισαγγελίας Εφετών Εμ.Ρασιδάκης, η προϊσταμένη της Εισαγγελίας Πρωτοδικών Αθηνών Παναγιώτα Φάκου, ο εισαγγελέας Εφετών Ι.Σακελλάκος και εποπτεύων εισαγγελέας της Αντιτρομοκρατικής Υπηρεσίας Κ.Τζαβέλλας.


ΚΕΡΚΥΡΑΙΚΟΣ ΠΑΡΑΤΗΡΗΤΗΣ: Ο κολεγιόπαις της αριστείας, του μεροκάματου και της επικοινωνίας\nΟ κολεγιόπαις της αριστείας, του μεροκάματου και της επικοινωνίας\nΟι θεωρητικοί της μαζικής κουλτούρας θα είχαν πολλά να πουν για το τι ακριβώς σημαίνει η χρήση του ψευδορεαλισμού και της τυποποίησης. Και πώς αυτή χαρακτηρίζει τον χρήστη.\nΤελικά, ποια ακριβώς αρχετυπική μορφή ήρωα θεωρεί πως προσεγγίζει ο αρχηγός της αξιωματικής αντιπολίτευσης, Κυριάκος Μητσοτάκης, με τις θεατράλε εμφανίσεις του, αυτές όπου στήνεται, σκηνοθετείται, στήνει και σκηνοθετεί και τους πολίτες, χάριν της εικόνας του; Ο ήρωας, αλλά ο ήρωας ο λίγο πιο ίσος από τους άλλους ήρωες του κόσμου και της κοινωνίας τούτης, αυτός που κατέχει τη λύση στα παθήματά τους;\nΤο πράγμα - θέαμα παραπέμπει σε άλλες εποχές. Εκείνες της αφθονίας όπου οι πολιτικές δράσεις, ως παραπαίδια της κατανάλωσης, η οποία και κατείχε τη θέση της πραγματικής ζωής, ευνοούσαν τέτοιες εικαστικές, λαϊφστάιλ υπερβολές. Αλλά και σε άλλες, κατά πολύ χειρότερες, όταν η συσκότιση ερχόταν με σεναριακού τύπου προσεγγίσεις, όπου «χαρισματικοί» διάφοροι αυτοπροβάλλονταν ως σύμβολα αποφασιστικότητας και φρόνησης ταυτόχρονα.\nΤο στόρι, κι εδώ, προσφέρεται σε επεισόδια: ο Μητσοτάκης αγρότης, ο Μητσοτάκης οικολόγος, ο Μητσοτάκης ψαράς. Η γλώσσα του σώματος, στις δόξες της, παρουσιάζει τη χαρακτηριστική άνεση με την οποία ο κολεγιόπαις μπορεί να κατεβαίνει στο λαό και να γίνεται, με δόσεις συγκατάβασης, ένα κομμάτι από αυτόν. Αλλά τούτη η κάθοδος, από ό,τι φαίνεται, μπορεί να υπάρχει μοναχά μέσα από την αναπαράστασή της. Διότι εάν εν τοις πράγμασι μπορούσε να συμβεί, εάν δηλαδή ο Κ. Μητσοτάκης ήτανε όντως σπλάχνο του λαού, αλλιώς θα διάλεγαν να χτίσουν το προφίλ του οι διαφημιστές που προσλαμβάνει κι όχι να επιχειρούν να πείσουν για πράγματα αυτονόητα. Διότι, επίσης, όταν έχεις ανάγκη σκηνοθέτη για να συνομιλείς με τον κόσμο της εργασίας, είναι σα να τους θεωρείς πόπολο και να επιχειρείς να λουστράρεις τη σχέση σου με αυτό. Έτσι, για να σου γίνει ανεκτή, να τσιμπήσεις και τα σχετικά ψηφαλάκια.\nΣε κάθε περίπτωση, όταν μετατρέπεις σε σκηνή θεάτρου την πολιτική, απομακρύνεσαι επί της ουσίας από την αυθεντικότητά της. Καλοντυμένος και προσηνής, με τους απέναντι το ίδιο, πέρα μακριά από τα κοινωνικά προβλήματα, από τον πόνο και το μόχθο του εργάτη, μεταθέτεις την επίλυση του οτιδήποτε, από το εδώ και το τώρα, σε ένα φαντασιακό χωροχρόνο. Αλλά καμία σχέση με τη φαντασιακή θέσμιση της κοινωνίας όπως ορίζεται από τον Καστοριάδη, καμία σχέση με την υπέρβαση του θεσμισμένου λόγου. Εδώ το θεατράλε είναι βγαλμένο από τα σπλάχνα του συστήματος. Η έννοια του πολίτη καταργείται. Στην οθόνη δεν υπάρχει παρά ο μαζάνθρωπος της τηλοψίας, ο οποίος και παρακολουθεί τις αυτάρεσκες κινήσεις των δακτύλων του ομιλούντος και παρεμβαίνει μηχανιστικά. Η ψευδαίσθηση της συμμετοχής αποκενώνει από το νόημά της την ίδια την επικοινωνία μεταξύ των συμμετεχόντων. Εκείνο που θέλει να καταδείξει ο επικοινωνιολόγος εμπνευστής του σατιρικού δράματος –το οποίο εξάλλου διαφέρει ως είδος από την κωμωδία επειδή δεν διαθέτει στοιχεία πολιτικής– καταποντίζεται λόγω της ίδιας της αναυθεντικότητάς του.\nΚαι αναρωτιέται κανείς: ο Κυριάκος της αριστείας και του μεροκάματου, ο Κυριάκος με το βαρύ βιογραφικό, θα έστηνε απέναντί του τους σχολάρχες, επί παραδείγματι, να τους εξηγήσει, νουνεχής γαρ, γιατί οφείλουν να δέχονται παιδιά ΑμΕΑ στα κολέγιά τους; Να τους μεταλαμπαδεύσει τα όνειρά του για την κοινωνία της αλληλεγγύης, την κοινωνία των ίσων ευκαιριών; Να κάνει μια κουβεντούλα, φανερή και όχι εν κρυπτώ, και με τους καναλάρχες όπου θα εξηγούν γιατί αρνούνται να πληρώνουν τις δημόσιες συχνότητες που χρησιμοποιούν και σωρεύουν υπερκέρδη προπαγάνδας; Ή τέτοια δεν τα βάζει το μυαλό των συμβούλων του; Μήπως να τους αλλάξει;\nΑναρτήθηκε από ΚΕΡΚΥΡΑΙΚΟΣ ΠΑΡΑΤΗΡΗΤΗΣ στις 6:19 π.μ.\nΕτικέτες άρθρα, κοινωνία, Ν.Δ., πολιτική


Παιχνίδι Τα κορίτσια της Equestria: Rainbow Rock - μάχη των ζωνών σε απευθείας σύνδεση. Παίξτε για δωρεάν\nΤα κορίτσια της Equestria: Rainbow Rock - μάχη των ζωνών\nEquestria Κορίτσια: Τοξοβολία\nΠαιχνίδια φιλίας: Μοτοκρός\nEquestria Girls: Μάχη των συγκροτημάτων\nAustin & Ally αρμονία και μελωδία\nLa Calle Scream: Ρέσους Ροκ\nΝίκος: Μηχανή Χορού\nSpin & τραγουδούν\n123 Οδός Σουσάμι: Μουσική τέρας\n123 Οδός Σουσάμι: I Spy Instruments\nΠαιχνίδια σε απευθείας σύνδεση Παιχνίδια για τα κορίτσια Παιχνίδια Επιδεξιότητας Επιδεξιότητα Μιούζικαλ 7 χρόνια Equestria κορίτσια\nΜια ομάδα κοριτσιών που αποστέλλονται σε μια πρόβα της επόμενη συναυλία. Ωστόσο, δεν θα πρέπει να πρόβες μόνη της, αλλά με τους αντιπάλους τους. Τακτοποιήστε τις πραγματικές μουσικές μάχη και να προσπαθήσουμε να κερδίσουμε. Κάθε ένας από τους συμμετέχοντες θα είναι το όργανο όταν χρησιμοποιείται αυτό θα εμφανίζεται στην οθόνη. Από τη στιγμή που υπάρχει μια εικόνα με ένα άλλο εργαλείο, επιλέξτε το κατάλληλο κάτω μέρος της οθόνης, αν δεν έχετε χρόνο ή δεν επιλέξετε μία, ο αντίπαλός σας για να κερδίσουν πόντους, και είστε αριστερά με τίποτα. Με το πέρασμα των επιπέδων θα αυξήσει την ταχύτητα και να επιλέξει τα εργαλεία γίνονται πιο σύνθετες.


Δεν άντεξε η Ομόνοια στο Ζάγκρεμπ - Τα αποτελέσματα των αγώνων της πρώτης ημέρας του Β' προκριματικού γύρου του Champions League - sport66\nΤο αμυντικό πλάνο της Ομόνοιας στο “Stadion Maksimir” του Ζάγκρεμπ, στον πρώτο αγώνα με την Ντινάμο για τον Β’ προκριματικό του Champions League, λειτούργησε πολύ καλά μέχρι το 65ο λεπτό, σημείο κατά το οποίο οι πρωταθλητές Κύπρου δέχθηκαν το πρώτο γκολ απ’ τον Μάγερ. Στο 81′ ο Γιάκιτς διαμόρφωσε το τελικό 2-0, κάνοντας πλέον τρομερά δύσκολη την κατάσταση για τους “πράσινους” στη ρεβάνς που θα γίνει σε μία εβδομάδα στη Μεγαλόνησο.\nΜε τον Βασίλη Μπάρκα να παίρνει φανέλα βασικού κάτω από τα δοκάρια της Σέλτικ, οι “πράσινοι” έμειναν στο 1-1 τη Μίντιλαντ για τον πρώτο αγώνα στον Β’ προκριματικό του Champions League. Οι Σκωτσέζοι προηγήθηκαν στο 39′ με τον Αμπάντα, όμως οι Δανοί πήραν το πολύτιμο “Χ” χάρις στο τέρμα του Εβάντερ στο 66′. Οι δύο ομάδες είχαν από μία αποβολή (44′ Μπίτον – 56′ Ντρέιερ).\nΣτη Βιέννη η Ραπίντ του Ξενοφώντα Φούντα (μπήκε αλλαγή στο 64′) πήρε μικρό προβάδισμα πρόκρισης με τη νίκη της επί της Σπάρτα Πράγας με 2-1 και μάλιστα με ανατροπή.\nTags: Champions LeagueΒ´ Προκριματικός Γύρος\nPrevious Μαρτίνς: «Με κόσμο και προσπάθεια»\nNext Εισιτήρια Διαρκείας 2021-2022


ΜΥΤΙΚΑΣ PRESS: Καλό ταξίδι κυρά Σοφία...\nΚαλό ταξίδι κυρά Σοφία...\nΤα θερμά μας συλληπτήρια προς τους οικείους της Σοφίας Καλαϊτζάκη, που δυστυχώς από σήμερα το πρωί δεν είναι πια κοντά μας. Μία υπέροχη γυναίκα που μαζί με το αείμνηστο άντρα της Νίκο Καλαϊτζάκη, αγάπησαν υπερβολικά τον Μύτικα και κάθε καλοκαίρι ήταν εδώ για τις διακοπές τους, αλλά και σε άλλες χρονικές στιγμές.\nΗ καμπάνα του Αη Νικόλα χτύπησε πένθιμα αναγγέλλοντας στους κατοίκους του χωριού μας το γεγονός του θανάτου της. Ας είναι ελαφρύ το χώμα.... Γιάννη, Μαίρη και Βασιλική να ζήσετε να την θυμάστε.\nΗ νεκρώσιμος ακολουθία και η κηδεία θα πραγματοποιηθεί τη Δευτέρα 29.5. και ώρα 03:00 μ.μ. στο Γ' Κοιμητήριο Αθηνών, και οι συγγενείς επιθυμούν αντί στεφάνων να γίνουν δωρεές στο «Χαμόγελο του Παιδιού».\nΑναρτήθηκε: Παρασκευή, Μαΐου 26, 2017\nΑνώνυμος 26 Μαΐου 2017 - 11:49 μ.μ.\nΚαλό ταξίδι κυρία Σοφία.\nΒασιλική Τσαμπιερη 27 Μαΐου 2017 - 2:46 π.μ.\nΜεγαλώσαμε με την κυρια Σοφια!!!! Μια γυναικα έξυπνη, πληθωρικη, κοινωνική , που αγάπησε τον Μυτικα αυτη και η οικογενεια της σαν να ταν δικός τους τόπος!!!! Φιλη της μάνας μου και φιλη όλων μας!!! Θα μας λείψεις κυρια Σοφια τα καλοκαίρια!!!! Χωρίς εσένα και χωρίς πολλα αγαπημένα πρόσωπα!!! Καλο σου ταξίδι και να πεις στην μάνα μου οτι ειμαι καλα!!!


Ο Αλεξιπτωτιστή ήταν δικός μας, Θεόδωρος Δεύτος – ArtnArt.eu\nΟ Αλεξιπτωτιστή ήταν δικός μας, Θεόδωρος Δεύτος\nadmin 03/01/2021 e-Community\nΣτον μυστηριακό αρχαιολογικό χώρο της Κνωσού δύο νέα παιδιά, μια\nΚρητικοπούλα μαθήτρια κι ένας Γερμανός φοιτητής της αρχαιολογίας, ερωτεύονται. Οι ζωές τους θα περάσουν μέσα από τον λαβύρινθο των γεγονότων και των συνεπειών του Β΄ Παγκοσμίου Πολέμου, σε μια Ελλάδα που φλέγεται μέσα στις σελίδες της Ιστορίας.\nΜπορεί να επιβιώσει ο έρωτας σε καιρό πολέμου; Μπορούν να αναγεννηθούν η ζωή και η ελπίδα μέσα από τις στάχτες του θανάτου; Αρκεί η αγάπη για να βρει ο άνθρωπος το μονοπάτι προς το φως; Ένα ασπρόμαυρο πάζλ, με εικόνες από την γερμανική αεροπορική απόβαση στην Κρήτη, την αντίσταση στο ηρωικό νησί, τον λιμό της Αθήνας, τον βομβαρδισμό της Δρέσδης, τη μεταπολεμική Ελλάδα μέχρι και τη σύγχρονη οικονομική κρίση, θα μας ταξιδέψει όσο ενώνουμε τα κομμάτια του σε εποχές ζοφερές, από εκείνες που δεν θα\nθέλαμε να βιώσουμε ξανά…\nΤο τελευταίο βιβλίο του συγγραφέα Θοδωρή Δεύτου, είναι ένας ύμνος στην Κρήτη και στον αγώνα των Κρητών εναντίον του Ναζισμού και του φασισμού, αναδεικνύοντας τις αρετές και την ανδρεία του λαού της. Περιγράφει τόσο καλά όσο κανείς, τον θρίαμβο της Κρητικής ψυχής, την αυτοθυσία και την αυταπάρνηση των Κρητών, χωρίς να λείπουν και αναφορές σε αχρείαστες εμμονές και μειονεκτήματα.\nΗ ιστορία ξεκινάει με έναν μεγάλο έρωτα, μα είναι εύκολο στην Κρήτη του 1937 να στεριώσει έρωτας ανάμεσα σε μια Κρητικιά κι έναν Γερμανό αρχαιολόγο; Ο πόλεμος που ξεσπά, φέρνει τα πάνω κάτω! Η βαναυσότητα των κατακτητών στο Κοντομαρί, την Κάνδανο και παντού σε όλη την Κρήτη, δίνει το σύνθημα στο λαό για αντίσταση. Το βιβλίο θα μας ταξιδέψει στην Αθήνα του λιμού τον σκληρό χειμώνα του 41 – 42 με τους 140.000 περίπου νεκρούς από την πείνα, λόγω του Βρετανικού αποκλεισμού, στην Δρέσδη και τους τρεις βομβαρδισμούς από τις συμμαχικές δυνάμεις που την ισοπέδωσαν και πάλι πίσω στην Κρήτη στα 1954. Η ιστορία τελειώνει τις ημέρες των μνημονίων, με έναν ομολογουμένως εντυπωσιακό και απρόσμενο τρόπο!\nΕίναι ένα βιβλίο με τόσα πυκνά γεγονότα, με τόσες δυνατές στιγμές, με μεγάλες ανατροπές κι έναν έρωτα που είναι πάντα παρών και παλεύει να μην διαλυθεί κάτω από το βάρος των γεγονότων.\nΟ Θοδωρής Δεύτος είναι γνωστός για την μαεστρία με την οποία χειρίζεται καταστάσεις και συναισθήματα, αλλά εδώ έχω την εντύπωση ότι ξεπέρασε τον εαυτό του! Οι περιγραφές του είναι τόσο γλαφυρές, που σου κόβουν την ανάσα. Οι εναλλαγές γρήγορες, οι κορυφώσεις πυκνές, οι χαρακτήρες άνθρωποι καθημερινοί που μέσα από τις ζωές τους, ο συγγραφέας κεντρίζει και κορυφώνει τα συναισθήματα κατορθώνοντας να στείλει καθαρά τα δικά του μηνύματα. Και για μένα, το κεντρικό μήνυμα αυτού του βιβλίου είναι ‘’ Όχι άλλος πόλεμος ‘’. Είναι ένα βιβλίο που με ξενύχτισε δύο βράδια, αλλά χαλάλι του, γιατί το απόλαυσα. Εύχομαι να το απολαύσετε κι εσείς.\nΑλεξάνδρα Στεργίου – Εκπαιδευτικός\nΟ Θοδωρής Δεύτος γεννήθηκε στα Γιάννενα. Έχει δύο κόρες, την Μαριλίζα και την Ασπασία. Σπούδασε Μαθηματικά στο Εθν. Καποδιστριακό Πανεπιστήμιο Αθηνών (ΕΚΠΑ) και υπηρέτησε την δημόσια εκπαίδευση επί 32 έτη. Διετέλεσε πρόεδρος στην Ένωση Ηπειρωτών Ιλίου (2001 – 2011 ). Εκλέχτηκε Δημοτικός σύμβουλος στον Δήμο Ίλίου (2006 – 2018) και υπηρέτησε ως πρόεδρος του Πολιτιστικού Οργανισμού & Αθλητικού οργανισμού για τέσσερα χρόνια. Επίσης το 2006 εκλέχτηκε στο Δ.Σ της Πανηπειρωτικής Συνομοσπονδίας Ελλάδος.\nΕμφανίστηκε στα γράμματα το 2004 με το λαογραφικό του έργο ‘’ Ο Ηπειρώτικος γάμος ‘’. Ακολούθησαν έξι ιστορικά μυθιστορήματα.\n‘’Μη ρωτάς γιατί’’, το 2006\n‘’Σμύρνη συγγνώμη’’, το 2008\n‘’Μήπως αγάπησα λάθος πατρίδα;’’, το 2011\n‘’Τραπεζούντα το διαμάντι της Ανατολής ‘’, το 2015\n‘’Είμαι Πολίτισσα τζάνουμ’’, το 2016\n‘’Το Πέρασμα Αντίκρυ’’, το 2018\nΜε ετικέταΒιβλιοπαρουσίαση, Θεόδωρος Δεύτος\nΠροηγούμενο Προηγούμενο άρθρο: Απεικονίσεις της Γέννησης του Χριστού στη Θρησκευτική Ζωγραφική στα Χανιά, κατά τον 20ο αιώνα\nΕπόμενα Επόμενο άρθρο: Kostas Kounalis VR exhibition


GSak, 17/07/2021 Tweet\nΕξερεύνηση, platforming, μάχες - τα metroidvania είναι μία κατηγορία παιχνιδιών που έχει αγαπηθεί από πολύ κόσμο και ειδικά τα τελευταία χρόνια, χάρη στην indie σκηνή, η οποία μας έχει δώσει αρκετά “διαμαντάκια”. Ένα (ακόμα) από αυτά είναι το Ender Lillies: Quietus of the Knights.\nΤο παιχνίδι εκτυλίσσεται στο σκοτεινό βασίλειο του Land's End, το οποίο έχει καταστραφεί από μία μυστηριώδη βροχή, γνωστή και ως “blight”. Το blight έχει μεταμορφώσει τα ζωντανά όντα σε τερατουργήματα, τα οποία ονομάζονται “blighted”, με αποτέλεσμα ολόκληρη η χώρα να έχει καταλήξει να είναι μία τραγική σκιά της παλιάς της δόξας. Καθώς η καταραμένη βροχή συνεχίζει να πέφτει ασταμάτητα, μέσα στα βάθη ενός εγκαταλελειμμένου, ερειπωμένου ναού, ξυπνάει μία νεαρή κοπέλα, η Lily, έχοντας ελάχιστες αναμνήσεις από το παρελθόν της. Στο πλευρό της, έχει το πνεύμα ενός ιππότη, ο οποίος της εξηγεί πως είναι η Λεύκη Ιέρεια που το καθήκον της είναι να εξαγνίσει το βασίλειο, και ορκίζεται να την βοηθήσει, να την προστατέψει και να την υπηρετεί. Κι έτσι ξεκινάει η σκοτεινή περιπέτεια της Lily.\nΤα 2.5D γραφικά του παιχνιδιού, αν και δεν αποτελούν την τελευταία λέξη της τεχνολογίας, είναι πολύ όμορφα και καλοσχεδιασμένα, αποδίδοντας εξαιρετικά την σκοτεινή, γοτθική ατμόσφαιρα του Land's End. Κάθε μία από τις οκτώ περιοχές έχει την δική της οπτική ταυτότητα και βρίθει από μικρές λεπτομέρειες που συνεισφέρουν στην όλη εμπειρία. Το πολύ καλό τελικό αποτέλεσμα, έρχονται να συμπληρώσουν τα ωραία animations και η όλη αισθητική που συνδυάζει 2D anime με πιο ρεαλιστικό στύλ. Ο ήχος επίσης κυμαίνεται σε υψηλά επίπεδα, με το μελαγχολικό soundtrack των Mili (Ghost In The Shell, Goblin Slayer) να είναι η ιδανική ατμοσφαιρική συνοδεία, καθώς περιφέρεστε στο κατεστραμμένο, στοιχειωμένο Land's End.\nTAGS:Binary Haze Interactive, Ender Lilies: Quietus of the Knights, PC, PS4, Switch, Xbox One


Η Google αποφάσισε να μετατρέψει σε open-source το εργαλείο TensorFlow Privacy, με σκοπό να διατηρήσει την ανωνυμία των δεδομένων παρά το γεγονός ότι ταυτόχρονα χρησιμοποιούνται για την εκπαίδευση της Τεχνητής Νοημοσύνης.\nΟ κώδικας αυτός είναι πλέον διαθέσιμος στον καθένα και βασίζεται στη διαφορική ιδιωτικότητα (differental privacy), δηλαδή στην αρχή που επιτρέπει σε λειτουργίες τύπου Smart Reply και Smart Compose (από το Gmail) να μαντεύουν τι θέλεις να απαντήσεις συλλέγοντας δεδομένα από emails άλλων χρηστών, χωρίς όμως να αποκαλύπτουν πληροφορίες από αυτά τα emails.\nΗ διαφορική ιδιωτικότητα είναι κάτι αρκετά συνηθισμένο για την εκπαίδευση των αλγορίθμων Τεχνητής Νοημοσύνης. Ουσιαστικά, διασφαλίζει ότι η Τεχνητή Νοημοσύνη δεν θα μπορεί να κωδικοποιήσει πληροφορίες που είναι μοναδικά δικές σου έτσι ώστε να αποκαλύψει την ταυτότητα σου. Αντ' αυτού, η Τεχνητή Νοημοσύνη εκπαιδεύεται μέσα από μοτίβα που παρατηρούνται μαζικά σε πληροφορίες χιλιάδων χρηστών.\nΤώρα, με την open-source διάθεση του εργαλείου TensorFlow Privacy στον οποιονδήποτε, η Google ευελπιστεί ότι θα προστεθεί αυτή η δικλείδα ασφαλείας και σε άλλα εργαλείας μηχανικής εκμάθησης, και γιατί όχι, να βελτιωθεί ακόμη περισσότερο.


Τάσος Ευαγγέλου, Διευθύνων Σύμβουλος, Diageo Hellas: «The customer is king» – marketingweek.gr\nΤάσος Ευαγγέλου, Διευθύνων Σύμβουλος, Diageo Hellas: «The customer is king»\nΣτη δύσκολη περίοδο που διανύουμε δεν είναι λίγοι οι CEOs που προτιμούν την εσωστρέφεια και τη σιωπή. Άποψη έχουν βέβαια, αλλά προτιμούν να την κρατούν σε στενό κύκλο. Αυτή η τακτική όμως δεν βοηθάει, δεν αναδεικνύει τα προβλήματα και τις λύσεις τους, αλλά διατηρεί τον φαύλο κύκλο της ύφεσης. Ο Τάσος Ευαγγέλου, Διευθύνων Σύμβουλος της Diageo Hellas και της Diageo Guinness Continental Europe, δέχθηκε την πρότασή μας για μια συνέντευξη εφ’ όλης της ύλης, για ζητήματα θεσμικά, αλλά και εταιρικά.\nΜιλήσαμε μαζί του για πολλά: για την υψηλή φορολογία των αλκοολούχων ποτών, την Εταιρική Κοινωνική Ευθύνη, τον ρόλο της καινοτομίας και της εκπαίδευσης, τις θεσμικές παρεμβάσεις στην επικοινωνία των ποτών, τα νέα ζητούμενα που θέτει ο έλληνας καταναλωτής, τις τάσεις στην αγορά, τα δομικά προβλήματα, αλλά και τους λόγους που πρέπει να αισιοδοξούμε. Μια συνέντευξη «χωρίς ανάσα», με έναν άνθρωπο που «βάζει πλάτη» στα δύσκολα και δεν κρύβεται πίσω από το άλλοθι της κρίσης.\nMarketing Week: Oι απανωτές αυξήσεις στον Ειδικό Φόρο Κατανάλωσης Οινοπνευματωδών Ποτών (ΕΦΚΟΠ), που σημειώθηκαν στο πλαίσιο του Μνημονίου και του Μεσοπρόθεσμου, οδήγησαν στην πτώση του τζίρου των εταιρειών αλκοολούχων ποτών τουλάχιστον κατά 30%, γεγονός που σημαίνει και λιγότερα φορολογικά έσοδα για το κράτος. Πόσο επηρέασε τον κλάδο αυτή η κατάσταση;\nΤάσος Ευαγγέλου: Είναι αλήθεια ότι οι αλλεπάλληλες αυξήσεις του ΕΦΚΟΠ, σε συνδυασμό με τις αυξήσεις του ΦΠΑ, επέτειναν τον αντίκτυπο της ύφεσης που διέρχεται η ελληνική οικονομία στο σύνολό της, ασκώντας ιδιαίτερα έντονες πιέσεις στον κλάδο των αλκοολούχων, με αποτέλεσμα να έχει σημειωθεί πρωτοφανής πτώση του κύκλου εργασιών, η οποία συνεχίστηκε με επιταχυνόμενο ρυθμό το 2011.\nΜε δεδομένη την αδιαμφισβήτητη αναγκαιότητα για δημοσιονομική προσαρμογή και αύξηση των δημοσίων εσόδων, δεν είναι δύσκολο να αντιληφθεί κανείς γιατί ο ΕΦΚΟΠ, ως εργαλείο οικονομικής πολιτικής, έχει αντιμετωπιστεί ως πηγή πρόσθετων εσόδων για το κράτος έχοντας υποστεί πολλαπλές αυξήσεις.\nΌμως, η αλήθεια είναι ότι, για να είναι αποδοτική για το κράτος η χρήση ενός μέτρου όπως ο ΕΦΚΟΠ, πρέπει να προσδιοριστεί προσεκτικά το σημείο εκείνο που δεν θα τον καθιστά αντιπαραγωγικό, που δεν θα ενισχύει δηλαδή τα κίνητρα για φοροδιαφυγή, για παράνομη διακίνηση και διασυνοριακό εμπόριο αλκοολούχων ποτών και δεν θα μετατοπίζει την καταναλωτική δαπάνη προς κατηγορίες ποτών με χαμηλότερο ειδικό φόρο. Οι διαδοχικές αυξήσεις του ΕΦΚΟΠ την περίοδο 2009-2010 επέτειναν την ύφεση στην αγορά, ενώ δεν αποδίδουν τα προσδοκώμενα αποτελέσματα.\nΣυγκεκριμένα, υπήρξε ραγδαία μείωση των πωλήσεων του κλάδου, με επακόλουθο την ανάλογη μείωση των κρατικών εσόδων από ΦΠΑ και άλλους φόρους, τη σημαντική απόκλιση των δημοσίων εσόδων από τον στόχο ειδικού φόρου οινοπνευματωδών και, βέβαια, τη σημαντική μείωση της απασχόλησης στο σύνολο της αλυσίδας διανομής.\nΟ κλάδος μπορεί και ήδη συνεισφέρει σημαντικά στη συλλογική προσπάθεια που καταβάλλεται για την επανεκκίνηση της οικονομίας, όμως απαραίτητη προϋπόθεση, για να είναι η συνεισφορά αυτή μακρόπνοη και ουσιαστική, είναι η αποκλιμάκωση του ΕΦΚΟΠ. Μόνο η αποκλιμάκωση\n–και όχι οι αυξήσεις του ΕΦΚΟΠ– μπορεί να αποτελέσει μέρος της λύσης του οικονομικού προβλήματος της χώρας, διασφαλίζοντας τη βιωσιμότητα και την ανταγωνιστικότητα των επιχειρήσεων, προστατεύοντας την απασχόληση και δημιουργώντας αξία για την οικονομία.\nΗ πρόταση αυτή επιβεβαιώνεται και από την πρόσφατη μελέτη βιωσιμότητας που κλάδου, που έχει εκπονήσει το Ινστιτούτο Οικονομικών και Βιομηχανικών Ερευνών (ΙΟΒΕ).\nMarketing Week: Η Diageo Hellas δεν έμεινε ανεπηρέαστη από την κρίση, αφού ανακοίνωσε μείωση όγκου πωλήσεων κατά 35% και της καθαρής αξίας των πωλήσεων κατά 38% κατά την οικονομική χρήση 2011 (01.07.2010-30.06.2011). Παρ’ όλα αυτά, οι επενδύσεις της στον τομέα του Μάρκετινγκ διατηρήθηκαν ως ποσοστό επί της καθαρής αξίας των πωλήσεων για το οικονομικό έτος 2012 (01.07.2011-30.06.2012), με την εταιρεία να δείχνει έμπρακτα ότι πιστεύει στη δύναμη του Μάρκετινγκ. Θα θέλαμε ένα σχόλιο.\nΤάσος Ευαγγέλου: O καταναλωτής ήταν και παραμένει στο επίκεντρο της δραστηριοποίησής μας ανεξάρτητα από την οικονομική συγκυρία. Ο έλληνας καταναλωτής έχει δείξει επί σειρά ετών εμπιστοσύνη και αγάπη για τις μάρκες μας, γιατί αυτές τον συνόδευαν σχεδόν σε όλες τις εκφάνσεις της κοινωνικής ζωής του.\nΠράγματι συνεχίζουμε να επενδύουμε στην εικόνα των μαρκών μας, οφείλω ωστόσο να ομολογήσω ότι ο τρόπος που επενδύουμε έχει αλλάξει. Και αυτή δεν είναι μια κίνηση αυθαίρετη. Ο ίδιος o καταναλωτής μάς οδήγησε σε αυτή την αλλαγή. Η επικοινωνία μας δίνει έμφαση σε νέα μέσα επικοινωνίας, όπως π.χ. τα μέσα κοινωνικής δικτύωσης.\nΑυτό που είναι σημαντικό για εμάς είναι να δημιουργήσουμε μια όσο το δυνατόν πιο αμφίδρομη επικοινωνία με τον καταναλωτή μας και πιστεύουμε ότι τα νέα μέσα επικοινωνίας μας οδηγούν προς αυτή την κατεύθυνση. Ο καταναλωτής έχει γίνει πιο διαδραστικός και συμμετοχικός και εμείς πρέπει να είμαστε μαζί του σε αυτή τη νέα διαδρομή.\nMarketing Week: Η μείωση του διαθέσιμου εισοδήματος έχει αλλάξει άρδην τις προτεραιότητες του έλληνα καταναλωτή. Ποια brands προτιμά πλέον και για ποιους λόγους;\nΤάσος Ευαγγέλου: Η συνολική κατηγορία των οινοπνευματωδών, που περιλαμβάνει την μπίρα, το κρασί και τα αλκοολούχα ποτά, πιέζεται βασικά και πρωταρχικά από τη μείωση του εισοδήματος και τον πληθωρισμό. Έτσι, το διαθέσιμο εισόδημα κατανέμεται σε κατηγορίες πρώτης ανάγκης.\nΗ αγορά των αλκοολούχων ποτών συνεχίζει την πτωτική πορεία, αφενός εξαιτίας της μειούμενης κατανάλωσης και αφετέρου γιατί η κατανάλωση μετακινείται σε άλλες κατηγορίες που δεν φορολογούνται, όπως π.χ. το χύμα τσίπουρο. Παρατηρούμε πως οι περιστάσεις κατανάλωσης μετακινούνται από τα σημεία επιτόπιας κατανάλωσης στην κατανάλωση στο σπίτι.\nΩς έναν βαθμό οι περιστάσεις κατανάλωσης στο σπίτι φαίνεται να ευνοούν την κατηγορία της μπίρας, του κρασιού και των τοπικών προϊόντων. Έτσι, λοιπόν, αυτές οι κατηγορίες αναμένεται να μειωθούν σε μικρότερο βαθμό.\nMarketing Week: Το brand value εξακολουθεί να «μετράει» για τον έλληνα καταναλωτή; Σε ποιον βαθμό επηρεάζει την επιλογή του σε ένα επώνυμο ποτό; Και τελικά, τα private label έχουν επηρεάσει την αγορά αλκοολούχων;\nΤάσος Ευαγγέλου: Σαφώς το brand equity εξακολουθεί να «μετράει» για τον έλληνα καταναλωτή. Η τελική επιλογή του, ωστόσο, σήμερα επηρεάζεται και από άλλους παράγοντες, κυρίως στο κανάλι των σούπερ μάρκετ, όπως είναι η τιμή και οι προσφορές.\nΠαρ’ όλα αυτά, η κατηγορία των private label δεν αναπτύσσεται στα ποτά τόσο όσο σε άλλες κατηγορίες, ενώ ενισχύεται η κατηγορία των επώνυμων προϊόντων σε προσιτή τιμή (Value for Money), γεγονός που αποδεικνύει την εμπιστοσύνη του έλληνα καταναλωτή στις επώνυμες μάρκες αλκοολούχων.\nMarketing Week: Η επικοινωνία των αλκοολούχων ποτών τα προηγούμενα χρόνια στηρίχθηκε στην εικόνα ενός ανώτερου lifestyle, παρουσιάζοντας δυναμικούς ανθρώπους, επιτυχημένους, με ακριβά ρούχα και αξεσουάρ. Ένα whisky ή μια vodka μετέδιδαν εικόνες μιας ζωής που σήμερα ίσως να μοιάζει εξωπραγματική για τους Έλληνες. Μήπως επικοινωνιακά ο κλάδος βρίσκεται ενώπιον ενός «πολιτισμικού σοκ», αφού θα πρέπει να αναθεωρήσει τον τρόπο που προσέγγιζε τον Έλληνα;\nΤάσος Ευαγγέλου: Θα έλεγα πως αυτό το οποίο αναφέρετε δεν είναι απόλυτα ακριβές σε ό,τι αφορά στην επικοινωνία των προϊόντων της Diageo. Η δική μας επικοινωνία αναδεικνύει τον premium χαρακτήρα των μαρκών μας μέσα από την προβολή προτύπων που εντάσσονται σ’ ένα ποιοτικό περιβάλλον, αναπόσπαστο κομμάτι του οποίου είναι η μετρημένη κατανάλωση.\nΓια εμάς το σημαντικό είναι όχι μόνο να εντάσσουμε τις μάρκες μας σ’ ένα ευρύτερο αξιακό και κοινωνικό πλαίσιο, αλλά και να προσθέτουμε αξία σ’ αυτό. Χαρακτηριστικό παράδειγμα αυτής της προσέγγισης, που ενισχύεται ολοένα και περισσότερο, αποτελεί και η νέα διαφημιστική καμπάνια του Johnnie Walker, «Keep Walking Greece».\nMarketing Week: Η καμπάνια αυτή συνιστά στροφή προς τις αξίες της προσπάθειας και της προσωπικής βελτίωσης. Έτσι, το Johnnie Walker έδειξε να απομακρύνεται «έγκαιρα» από το κλασικό, πολυτελές lifestyle των αλκοολούχων ποτών. Αυτή η επιλογή δικαιώνεται σήμερα;\nΤάσος Ευαγγέλου: Το «Keep Walking» είναι μια ιδέα που γεννήθηκε το 1999 και επικοινώνησε κάτι πολύ απλό που βρίσκεται μέσα στην ανθρώπινη φύση. Μίλησε για την ατομική πρόοδο. Δεν θα έλεγα ότι πρόκειται για μια επιλογή που δικαιώνεται, αλλά για μια μεγάλη αλήθεια που απλά ειπώθηκε και μίλησε σε όλους. Εμείς παραμένουμε συνεπείς στην έννοια της προόδου και της επιτυχίας, ένα μήνυμα τόσο διαχρονικό, αλλά τώρα της δίνουμε μια νέα διάσταση, πιο ευρεία και συλλογική. Μετακινούμαστε από την ατομική στη συλλογική πρόοδο.\nΣτις δύσκολες εποχές οι άνθρωποι ιστορικά έχουν την τάση να έρχονται πιο κοντά και να εκτιμούν περισσότερο από ποτέ τη συλλογικότητα και την κοινή προσπάθεια. Σε αυτή την πραγματικότητα, το «Keep Walking Greece» μιλάει για τη συλλογική πρόοδο και δίνει ένα μήνυμα αισιοδοξίας ειδικότερα για τους Έλληνες που στην παρούσα φάση βιώνουν μία δύσκολη οικονομική, και όχι μόνο, συγκυρία.\nMarketing Week: Τα αλκοολούχα ποτά ανήκουν στην κατηγορία των προϊόντων που οφείλουν να λειτουργούν κάτω από ένα έντονα ρυθμιζόμενο περιβάλλον. Θεωρείτε ότι η τάση αυτή ρύθμισης του περιβάλλοντος Μάρκετινγκ και Eπικοινωνίας των αλκοολούχων ποτών θα ενταθεί;\nΤάσος Ευαγγέλου: Δεν βλέπω την ανάγκη να ενταθεί αυτή η τάση και το όφελος από μία τέτοια εξέλιξη δεν είναι δεδομένο. Ο κλάδος μας, μέσω της Ένωσης Εταιρειών Αλκοολούχων Ποτών, δεσμεύτηκε εθελοντικά σε ένα αυστηρό πλαίσιο αυτορρύθμισης, ενώ έχει συνυπογράψει Σχέδιο Αρχών με το υπουργείο Υγείας και τη Διακομματική Επιτροπή της Βουλής, το οποίο θέτει αυστηρές δεσμεύσεις για την υπεύθυνη επικοινωνία των αλκοολούχων ποτών, η οποία εξάλλου αποτελεί το κύριο όχημα προβολής προτύπων μετρημένης και υπεύθυνης κατανάλωσης.\nΗ Diageo, συγκεκριμένα, πρωτοπορεί στον τομέα του υπεύθυνου Μάρκετινγκ, έχοντας θεσπίσει τον δικό της κώδικα αυτοδέσμευσης («Diageo Marketing Code»), τον οποίο οφείλουν να τηρούν όλοι οι εργαζόμενοι και οι συνεργάτες της στο πλαίσιο της εμπορικής επικοινωνίας των μαρκών μας, με σκοπό την προώθηση της υπεύθυνης κατανάλωσης αλκοόλ.\nΗ βλαπτική κατανάλωση αλκοόλ ως φαινόμενο οπωσδήποτε δεν μπορεί, ούτε πρέπει να αγνοηθεί. Η ουσιαστική αντιμετώπισή της, ωστόσο, ξεφεύγει από τα στενά όρια των πρωτοβουλιών Μάρκετινγκ. Ακριβώς επειδή η βλαπτική κατανάλωση αφορά σε μία περιορισμένη ομάδα καταναλωτών και εκφράζεται με συγκεκριμένους τρόπους, απαιτεί στοχευμένες και σε βάθος πρωτοβουλίες που θα προστατεύουν με τρόπο ουσιαστικό συγκεκριμένες ευαίσθητες ομάδες.\nMarketing Week: Η κατανάλωση αλκοολούχων ποτών κατευθύνεται πλέον περισσότερο στο σπίτι παρά στα καταστήματα. Αυτή η πραγματικότητα έχει επηρεάσει τη στρατηγική Μάρκετινγκ των εταιρειών του κλάδου; Ποια είναι η στρατηγική της Diageo;\nΤάσος Ευαγγέλου: Είναι γεγονός ότι λόγω του σύγχρονου τρόπου ζωής, του περιορισμένου διαθέσιμου εισοδήματος, ακόμη και λόγω της απαγόρευσης του καπνίσματος, η κατανάλωση αλκοολούχων ποτών μετακινείται από τα σημεία επιτόπιας κατανάλωσης στο σπίτι.\nΗ Diageo, διεθνώς, αξιοποιεί τη γνώση και την εμπειρία της στο Μάρκετινγκ, προκειμένου να σχεδιάσει πρωτοπόρα προγράμματα για τον αγοραστή (shopper), σύμφωνα με την αγοραστική του δυνατότητα, τις ανάγκες και τις επιθυμίες του. Στην Diageo αναπτύσσουμε συνεχώς στρατηγικές Shοpper Marketing και εφαρμόζουμε πλατφόρμες ενεργοποίησης, προκειμένου τόσο να ανταποκριθούμε στις βασικές ανάγκες του shopper, όσο και να προσθέσουμε αξία στην αγοραστική του εμπειρία και, ακόμη περισσότερο, να τον βοηθήσουμε να δημιουργήσει ο ίδιος συναρπαστικές προτάσεις κατανάλωσης στο σπίτι, για τον εαυτό του, τους φίλους και τους καλεσμένους του.\nΧαρακτηριστικά παραδείγματα αυτής της στρατηγικής αποτελούν η σειρά Value for Money μαρκών, οι οποίες παρέχουν την ασφάλεια της επώνυμης μάρκας σε σημαντικά χαμηλότερη τιμή, τα premix και ready to serve cocktails, τα οποία διασφαλίζουν τη δημιουργία ενός άψογου κοκτέιλ στο σπίτι μόνο με την προσθήκη πάγου, καθώς και οι ενεργοποιήσεις στην κάβα των σούπερ μάρκετ που βελτιώνουν δραστικά την αγοραστική εμπειρία και τη γνώση του shopper γύρω από τα αλκοολούχα ποτά.\nMarketing Week: Η εταιρική κοινωνική ευθύνη φαίνεται ότι σε τούτη τη δύσκολη περίοδο αποκτά ακόμα μεγαλύτερη σημασία για τους καταναλωτές. Και είναι ενθαρρυντικό το γεγονός ότι οι εταιρείες, παρά τις δυσκολίες και τηρουμένων των αναλογιών, διατηρούν τη στρατηγική τους στόχευση σε αυτή. Γιατί συμβαίνει αυτό κατά τη γνώμη σας; Και για να έρθουμε στην Diageo, η καμπάνια «City Walkers», η οποία φέτος εξελίσσεται για δεύτερη χρονιά, έχει ιδιαίτερα έντονο κοινωνικό χαρακτήρα.\nΤάσος Ευαγγέλου: Στην Diageo διεκδικούμε με πάθος έναν θετικό ρόλο στην κοινωνία για τα προϊόντα μας και θέλουμε ο εταιρικός σκοπός μας «να γιορτάζουμε τη ζωή κάθε μέρα, σ’ όλη τη γη», να δηλώνει ξεκάθαρα τι αντίκτυπο θέλουμε να έχουμε για τους καταναλωτές, τους πελάτες μας και την ευρύτερη κοινωνία. Είναι πολύ σημαντικό για εμάς να προσθέτουμε αξία στην κοινωνική ζωή του καταναλωτή και τις ξεχωριστές στιγμές του, γι’ αυτό και επιδιώκουμε να λειτουργούμε ως ένας κοινωνικά υπεύθυνος πολίτης. Βασικός άξονας της στρατηγικής εταιρικής κοινωνικής ευθύνης είναι η υπεύθυνη κατανάλωση των αλκοολούχων ποτών.\nΩς εταιρεία αλκοολούχων ποτών, θεωρούμε υποχρέωσή μας να συνεργαστούμε με τρίτους προκειμένου να αντιμετωπίσουμε τα φαινόμενα αλόγιστης κατανάλωσης, όπου αυτά εμφανίζονται. Έτσι αντιλαμβανόμαστε τον ρόλο μας ως ένας κοινωνικά υπεύθυνος εταιρικός πολίτης και αυτό αποτελεί αναπόσπαστο κομμάτι της εταιρικής μας στρατηγικής. Συγκεκριμένα, σε όλο τον κόσμο και στη χώρα μας, υλοποιούμε συστηματικά δράσεις ενημέρωσης και ευαισθητοποίησης των καταναλωτών, καθώς και άλλων ομάδων επιρροής, με κυριότερη έμφαση στους bartenders.\nΌπως επισημάνατε κι εσείς, πολύ σωστά, από το 2010, με την υπογραφή του Johnnie Walker, υλοποιούμε την καμπάνια «City Walkers» με κεντρικό μήνυμα «Κάθε βήμα σου και μια επιλογή». Πρόκειται για μια καμπάνια που κινείται στους σύγχρονους ρυθμούς της πόλης, αγκαλιάζει τις συνήθειες των νέων και εστιάζει στο ζήτημα «αλκοόλ και οδήγηση».\nΦέτος στο πλαίσιο της καμπάνιας αυτής δημιουργήσαμε τα «10’ Responsible Spots», ένα δίκτυο μπαρ που δεσμεύονται στην προώθηση της υπεύθυνης κατανάλωσης. Παράλληλα, είμαστε μεγάλοι χορηγοί της πολύ σημαντικής ευρωπαϊκής πρωτοβουλίας Avenue, η οποία υλοποιείται στη χώρα μας με τον συντονισμό του Ινστιτούτου Οδικής Ασφάλειας «Πάνος Μυλωνάς» και η οποία πιστεύουμε ότι, μέσα από την ενεργοποίηση βιωματικών κέντρων εκπαίδευσης για την οδική ασφάλεια, θα αποδώσει βιώσιμα αποτελέσματα στο ζήτημα της οδήγησης μετά από κατανάλωση αλκοόλ.\nΗ στρατηγική μας για την υπεύθυνη κατανάλωση επεκτείνεται στο υπεύθυνο σερβίρισμα, με σχετική εκπαίδευση των bartenders, καθώς και στην υποστήριξη ερευνητικού έργου του Πανεπιστημίου Αθηνών σχετικά με το αλκοόλ και τους ανήλικους.\nMarketing Week: Η εταιρεία τους προηγούμενους μήνες προχώρησε σε σημαντικές διορθωτικές κινήσεις. Πού εστιάστηκαν αυτές οι αλλαγές και κατά πόσο εκτιμάτε ότι απέδωσαν;\nΤάσος Ευαγγέλου: Η Diageo πράγματι προχώρησε πρόσφατα σε αναθεώρηση του μοντέλου λειτουργίας της στην Ευρώπη, η οποία έγινε με σκοπό να αντιμετωπίσει τις μεγάλες προκλήσεις στην παγκόσμια οικονομία με αποτελεσματικό τρόπο, διατηρώντας και διευρύνοντας το προβάδισμά της στη βιομηχανία των αλκοολούχων ποτών. Ως αποτέλεσμα αυτής της αναθεώρησης, η Ευρώπη απαρτίζεται πλέον από τρεις αγορές, εκείνες της δυτικής Ευρώπης, της Τουρκίας και της Ρωσίας και της ανατολικής Ευρώπης.\nΗ αγορά της δυτικής Ευρώπης, μέρος της οποίας είναι και η Ελλάδα, αποτελεί τη δεύτερη μεγαλύτερη αγορά της Diageo σε επίπεδο λειτουργικού κέρδους και παίζει έναν σημαντικό και ευρύτερο ρόλο στις επιδόσεις της Diageo, συνολικά. Η νέα οργάνωση, η στρατηγική και ο τρόπος λειτουργίας σχεδιάστηκαν με τέτοιο τρόπο ώστε να παρέχουν στην κάθε χώρα τη δυνατότητα να παίρνει αποφάσεις και να εστιάζει στην άψογη υλοποίηση των πυλώνων ανάπτυξής μας για το μέλλον.\nΜε το βλέμμα εστιασμένο εκεί που πραγματοποιούνται τα αποτελέσματα, εκεί όπου αναπτύσσονται οι ανάγκες και οι ευκαιρίες, σχεδιάζουμε τη στρατηγική και τη δράση μας με επίκεντρο τον πελάτη. «The Customer is king», αυτή είναι η επιχειρηματική οπτική που υιοθετούμε τα τελευταία δύο χρόνια και έρχεται σε πλήρη ανάπτυξη μέσα από το νέο επιχειρηματικό μοντέλο λειτουργίας. Την ίδια στιγμή, οι εξελίξεις στην τεχνολογία, τα ΜΜΕ και την ψυχαγωγία καθορίζουν τη σχέση των μαρκών μας με τον καταναλωτή.\nΤο Consumer Marketing και το innovation λειτουργούν σε επίπεδο δυτικής Ευρώπης, προκειμένου να εστιάσουν και να δώσουν δυναμική στις επενδύσεις τους, έτσι ώστε να αδράξουν τις τεράστιες ευκαιρίες από την παγκόσμια δικτύωση των καταναλωτών, να δημιουργήσουν ακόμη ισχυρότερους δεσμούς μαζί τους, με πιο πρωτοποριακούς, μεγάλου εύρους και οικονομικά αποδοτικούς τρόπους.\nΗ νέα επιχειρηματική προσέγγιση μας παρέχει τη δυνατότητα να διευρύνουμε τον πρωταγωνιστικό μας ρόλο και το προβάδισμά μας στην ελληνική αγορά.\nΕπικεντρωμένοι όλοι –εμπορική ομάδα και υποστηρικτικά τμήματα–, στην εμπορική μας ατζέντα, καθώς και στην προστασία και ενίσχυση της ήδη κορυφαίας εταιρικής μας φήμης, φιλοδοξούμε να μεγαλώνουμε τη διαφορά με τους ανταγωνιστές μας με ανταγωνιστικό πλεονέκτημα τους πελάτες μας, τις σχέσεις, την ποιότητα και την ταχύτητα της υλοποίησης των καινοτόμων, για τον κλάδο, προγραμμάτων.\nMarketing Week: Η αντιμετώπιση της ευρωπαϊκής αγοράς ως συνόλου, όμως, δεν κρύβει παγίδες;\nΤάσος Ευαγγέλου: Όχι, και θα σας εξηγήσω το γιατί. Είναι γεγονός ότι συχνά αντιμετωπίζουμε αντίσταση στην αλλαγή, στο καινούργιο. Συχνά, οι άνθρωποι βλέπουν το καλό στο καινούργιο, αλλά λένε «δεν είναι για τη δική μου αγορά. Εμείς είμαστε διαφορετικοί». Είναι μια ανθρώπινη τάση, που όμως έχει αρνητικές επιπτώσεις.\nΕμείς προσπαθούμε να καταλάβουμε όσο πιο γρήγορα μπορούμε τον καταναλωτή, να μη χάσουμε χρόνο και να ανταποκριθούμε στις ανάγκες του. Γι’ αυτό και αντιμετωπίζουμε πλέον ως ενιαία αγορά τη δυτική Ευρώπη. Οι Ευρωπαίοι έχουν περισσότερες ομοιότητες παρά διαφορές και με αυτό τον τρόπο έχουμε τη δυνατότητα να ξεπεράσουμε την όποια αντίσταση μπορεί να υπάρχει στις επιμέρους αγορές και να εφαρμόσουμε γρήγορα νέες λύσεις. Φυσικά, δεν έχει καταργηθεί το τοπικό Management, απλά προσανατολίζεται στην ευρωπαϊκή πραγματικότητα.\nMarketing Week: Εάν προσπαθούσαμε να εντοπίσουμε κάποια βασικά χαρακτηριστικά που θα έχει η αγορά των αλκοολούχων ποτών μετά την κρίση, ποια θα ήταν αυτά;\nΤάσος Ευαγγέλου: Θεωρώ ότι η εικόνα του κλάδου θα είναι αρκετά διαφορετική από αυτή που έχουμε γνωρίσει μέχρι σήμερα. Οι εταιρείες του κλάδου, μεταξύ αυτών και η Diageo, υπό την πίεση της κρίσης και των έντονων φορολογικών επιβαρύνσεων στα αλκοολούχα ποτά, προβαίνουν σε εκλογίκευση των δαπανών τους και εστιάζουν στη διαχείριση του κόστους λειτουργίας τους, όπως επίσης και στη διαχείριση του πιστωτικού κινδύνου.\nΠερίοδοι κρίσης, υπό προϋποθέσεις, συνήθως αποτελούν αφορμή για εξυγίανση των επιχειρηματικών δυνάμεων μιας χώρας. Η περίπτωση όμως του κλάδου των αλκοολούχων είναι διαφορετική, καθώς έχει την ιδιαιτερότητα να μην είναι εκτεθειμένος μόνο στις επιπτώσεις της ύφεσης, αλλά και στις στρεβλώσεις της αγοράς, κυρίως σε ό,τι αφορά στην αυξημένη φορολογία που διακρίνει τα αλκοολούχα ποτά.\nΕπομένως, αισιοδοξούμε ότι θα εξέλθουμε από την κρίση, παράλληλα όμως δεν παραγνωρίζουμε ότι πρέπει να ληφθούν αποφασιστικά μέτρα προς την κατεύθυνση της αποκλιμάκωσης του ΕΦΚΟΠ και της άρσης της αβεβαιότητας που δημιουργεί το υφιστάμενο φορολογικό πλαίσιο για τα αλκοολούχα ποτά.\nΤο βέβαιο, πάντως, είναι ότι με το πέρας της κρίσης, ισχυρότερες θα έχουν εξέλθει οι εταιρείες που θα έχουν έρθει πιο κοντά στον καταναλωτή, απαντώντας στις σύγχρονες ανάγκες του, που θα έχουν διαχειριστεί έξυπνα τις επενδύσεις τους, ενώ θα έχουν επίσης επενδύσει στις σχέσεις με τους πελάτες τους.\nTέλος, κάποιοι προέβλεπαν την απόλυτη κυριαρχία του retail, κάτι το οποίο δεν έγινε. Σήμερα είναι στο 50%. Σίγουρα θα συνεχίσει να κερδίζει έδαφος, αλλά τόσο το on trade, τα επιτόπια σημεία κατανάλωσης δηλαδή, όσο και το χονδρεμπόριο θα διατηρήσουν πολύ σημαντικό ρόλο. Η σημασία της επιλογής του σωστού δικτύου διανομής είναι τεράστια. Υπάρχουν προϊόντα που «δουλεύουν» καλύτερα στη μικρή λιανική και άλλα που πάνε καλύτερα στο σούπερ μάρκετ ή και το αντίστροφο.\nMarketing Week: Η χώρα βιώνει μια πολύ δύσκολη περίοδο, για λόγους που όλοι γνωρίζουμε. Θα θέλαμε ένα γενικότερο σχόλιο για το πώς έφτασε ως εδώ και πώς μπορεί να βγει από τον φαύλο κύκλο της ύφεσης. Ποιος πρέπει να είναι εδώ ο ρόλος του κράτους και ποιος του ιδιωτικού επιχειρείν;\nΤάσος Ευαγγέλου: Η οικονομική κρίση που βιώνει η Ελλάδα δεν μπορεί να αφαιρεθεί από το ευρύτερο πλαίσιο της παγκόσμιας οικονομικής ύφεσης που ξεκίνησε το 2008.\nΩστόσο, σε ό,τι αφορά στην Ελλάδα συγκεκριμένα, νομίζω ότι είναι γνωστά τα προβλήματα που έχουν καθηλώσει την οικονομία στο τέλμα των τελευταίων ετών, δυσχεραίνοντας κάθε προσπάθεια ανάκαμψης μέχρι και σήμερα. Αυτά συνοψίζονται στην παρουσία ενός ασταθούς και απρόβλεπτου ρυθμιστικού περιβάλλοντος, όπως είναι οι συνεχείς αλλαγές στη φορολογία, τα διαρθρωτικά προβλήματα της οικονομίας και βέβαια η γραφειοκρατική δημόσια διοίκηση.\nΑναμφίβολα, στο επίκεντρο της στρατηγικής για την ανάκαμψη θα πρέπει να βρίσκονται λύσεις που θα διαμορφώνουν συνθήκες σταθερότητας και ανάπτυξης του επιχειρηματικού περιβάλλοντος. Σε κάθε περίπτωση, η δημιουργικότητα, η ανθεκτικότητα, το πνεύμα αλληλεγγύης, καθώς και το ένστικτο ιστορικής συνέχειας που διακρίνει τους έλληνες πολίτες με κάνουν αισιόδοξο για το μέλλον του ιδιωτικού επιχειρείν και την πορεία της χώρας.\nΉδη έχουν πραγματοποιηθεί σημαντικά θετικά βήματα, τα οποία αναγνωρίζονται και από τους εταίρους μας και μου δίνουν κάθε λόγο να πιστεύω ότι από αυτή την κρίση η Ελλάδα θα βγει πιο δυνατή και πιο υγιής.


«Έφυγε» ο Δημήτρης Θεοδωρίδης - sports.ert.gr - AstraTV\n«Έφυγε» ο Δημήτρης Θεοδωρίδης – sports.ert.gr\nΤην τελευταία του πνοή σε ηλικία 47 ετών άφησε ο Έλληνας πρωταθλήτης της πάλης, Δημήτρης Θεοδωρίδης.\nΠαρακάτω η ανακοίνωση της ελληνικής ομοσπονδίας πάλης:\n«Η οικογένεια της Πάλης πενθεί για την απώλεια του Δημήτρη Θεοδωρίδη. Ο επί σειρά ετών πρωταθλητής Ελλάδας και στέλεχος των Εθνικών ομάδων σε ηλικία μόλις 47 ετών έφυγε από τη ζωή από ανακοπή καρδιάς.\nΟ Δημήτρης Θεοδωρίδης που το ήθος του και η αγάπη του για την Πάλη ήταν παράδειγμα προς μίμηση είχε σπουδαίες επιτυχίες και στο εξωτερικό. Οι σημαντικότερες ήταν ] το χάλκινο μετάλλιο στους Μεσογειακούς Αγώνες το 1993, η 4η θέση στο Ευρωπαϊκό πρωτάθλημα Νέων το 1994 και η 5η θέση στο παγκόσμιο πρωτάθλημα Νέων το 1993\nΗ κηδεία του θα γίνει την Παρασκευή 1η Οκτωβρίου στις 5 το απόγευμα στον Ιερό Ναό Κοιμήσεως της Θεοτόκου Χειμάρρου Σερρών.\nΤο Διοικητικό Συμβούλιο της Ελληνικής Ομοσπονδίας Πάλης εκφράζει τα θερμά του συλλυπητήρια στην οικογένειά του και τους οικείους του για την αναπάντεχη απώλεια του».


«Σκατόκαιρος» | Onsports.gr\nhome Onsports.gr - TweetsΚώστας Χαλέμος«Σκατόκαιρος» Κοινοποιήστε\n«Σκατόκαιρος»\tΔημοσίευση: Παρασκευή, 11 Μαρτίου 2011 09.25\nΤι κοινό έχει ο Μάρκους Γιόνσον, ο αμυντικός του Πανιωνίου, με τον Ντομινίκ Στρος Καν, τον επικεφαλής του Διεθνούς Νομισματικού Ταμείου; Και οι δυο, θωρώντας μας ο καθένας από την σκοπιά του, μας βλέπουν «σκατά».\tΚι όχι μόνο μας βλέπουν αλλά με κάθε ευκαιρία (μας) το λένε κατάμουτρα κιόλας. Ο Σουηδός ποδοσφαιριστής βρήκε την ευκαιρία μιλώντας στην ιστοσελίδα fotbollskanalen και ο Γάλλος πολιτικός στον τηλεοπτικό σταθµό Canal+. Φυσικά αναφέρονταν σε διαφορετικά πράγματα. Ο πρώτος στο ελληνικό πρωτάθλημα και ο δεύτερος στον ελληνικό λαό. Τουλάχιστον ο Σουηδός δεν απέφυγε την αυτοκριτική του, ενώ ο Γάλλος εμφανίστηκε γι άλλη μια φορά «υπεράνω».\nΔιότι ουδείς φαντάζομαι θέλει να καταλήξει… τροφή εξαιτίας της ανάμιξη τους στις υποθέσεις μας. Αλλά νομίζω ότι, αυτό τουλάχιστον, πρέπει να τους το πούμε: ‘Ότι «αμα ανακατεύεσαι με σκατά, σε τρώνε οι κότες»…\tΠροΤΙΜΟΥΜΕ τους Έλληνες επιχειρηματίες που μας προΤΙΜΟΥΝ


Άριστο για επισκέπτες του νοσοκομείου στη Λάρισα. - Κριτικές για Comfort Suites & Rooms, Λάρισα, Ελλάδα - Tripadvisor\nΞενοδοχεία κοντά σε: Comfort Suites & Rooms\nΞενοδοχεία κοντά σε: Αβερώφειος Γεωργική Σχολή\nΞενοδοχεία κοντά σε: For Kids\nΆριστο για επισκέπτες του νοσοκομείου... - Comfort Suites & Rooms\nΆριστο για επισκέπτες του νοσοκομείου στη Λάρισα.\nΚριτική για: Comfort Suites & Rooms\nΓια μένα όλα ήταν τέλεια. Ένιωσα πλήρη ασφάλεια για covid. Ευγενέστατο προσωπικό. Πλήρης εξοπλισμός δωματίου και μπάνιου. Για τους επισκέπτες του νοσοκομείου δεν υπάρχει καλύτερη επιλογή. Όμως βρίσκεται σε τέτοια θέση που προσφέρει και ησυχία καθώς είναι μέσα σε φυσικό περιβάλλον.\nΡωτήστε το χρήστη NikolaosC14 για το Comfort Suites & Rooms\n4,2 χλμ. από Comfort Suites & Rooms\n4,4 χλμ. από Comfort Suites & Rooms\n4,1 χλμ. από Comfort Suites & Rooms\n3,5 χλμ. από Comfort Suites & Rooms\n4,3 χλμ. από Comfort Suites & Rooms\n3,7 χλμ. από Comfort Suites & Rooms\n3,8 χλμ. από Comfort Suites & Rooms\nΕξαιρετικά δωμάτια. Άψογη φιλοξενία\nΝέα καινούρια, πεντακάθαρα δωμάτια. Με μοντέρνο design. Ευγενικοί άνθρωποι και εξυπηρετικοί. 10 λεπτά από το κέντρο. Από το μπαλκόνι, αντικρύζεις πεδιάδα. Διαθέτει parking. Στην τιμή του είναι μία value επιλογή\nΣυμβουλή για το δωμάτιο: Πρόκειτα να κατασκευαστούν και άλλα δωμάτια καθώς και πισίνα.\nΡωτήστε το χρήστη nikoskantas για το Comfort Suites & Rooms\nΠήγα για επαγγελματικούς λόγους. Καινούργιο, πεντακάθαρο, ήσυχο με πολύ καλή ηχομόνωση . Το προσωπικό ευγενέστατο και φιλικότατο. Νομίζω η καλύτερη επιλογή για όποιον θέλει κατάλυμα πέραν των συνηθισμένων . Είναι αναβαθμισμένου Αμερικάνικου στυλ\nΡωτήστε το χρήστη 808giorgosx για το Comfort Suites & Rooms\nΠεντακάθαρο δωματιο❤ όλα αποστειρωμένα πλήρης τήρηση των νέων μέτρων υγιεινής..minimal διακοσμηση .Υπέροχη τοποθεσία ήσυχο περιβάλλον με parking έξω από το δωματιο υπέροχο πλούσιο και ακριβώς στην ώρα του πρωινο ο ιδιοκτήτης ευγενεστατος Σας ευχαριστούμε για ολα\nΡωτήστε το χρήστη Xaristatiana για το Comfort Suites & Rooms\nΟ καλύτερος προορισμός για διαμονή εκτός κέντρου, η ηρεμία και η υψηλή αισθητική των δωματίων, η καθαριότητα, και ο επαγγελματισμός του προσωπικού καθιστούν το Comfort Suites & Rooms μοναδική επιλογή.\nΡωτήστε το χρήστη spirospiero για το Comfort Suites & Rooms\nΔεν έχω λόγια!!! Εξαιρετική φιλοξενία ευχάριστο περιβάλλον ευγένεια εξυπηρέτηση ανθρωπιά καθαριότητα και άλλα πολλά!!!! Μπράβο σας!!! Συνεχίστε έτσι και το μέλλον σας θα είναι λαμπρό!!! Ένα μεγάλο ευχαριστώ για όλα!!!\nΡωτήστε το χρήστη P6848WC_ για το Comfort Suites & Rooms


«Συμπαράσταση στους πενθούντες και τιμή στους κεκοιμημένους» - ΕΚΚΛΗΣΙΑ ONLINE\nΔευτέρα, 11 Οκτωβρίου 2021 14:45\nΑρχική » ΝΕΑ » «Συμπαράσταση στους πενθούντες και τιμή στους κεκοιμημένους»\n«Η ευαγγελική περικοπή μας δείχνει στην ουσία ότι ο Σωτήρας Ιησούς Χριστός φέρνει στη θλιμμένη μητέρα τη χαρά της ανάστασης του γιου της», είπε ο Μακαριώτατος Πατριάρχης Ρουμανίας, τονίζοντας ότι ο Κύριος έχει έλεος τόσο για τους πενθούντες όσο και για τον νεαρό άνδρα που άφησε πρόωρα αυτή τη ζωή.\n«Ο άγιος Κύριλλος Αλεξανδρείας, που ερμήνευσε το Ευαγγέλιο του Λουκά, λέει ότι ο Σωτήρας Ιησούς Χριστός άγγιξε το φέρετρο του νεκρού, για να δείξει ότι μέσω του σώματος Του δίνεται ζωή, ότι μέσω του χεριού Του, που άγγιξε το φέρετρο, δόθηκε η ζωή στους νεκρούς. Ο Σωτήρας ανέστησε τον γιο της χήρας από τη Ναΐν και καταλάγιασε τη θλίψη της, γιατί Είναι η ανάσταση και η ζωή, αλλά και για να δείξει ότι είναι ο ιατρός των ψυχών και των σωμάτων μας. Έκανε το θαύμα της ανάστασης του γιου της χήρας στη Ναΐν, για να δείξει συμπόνια, δηλαδή ελεήμονα αγάπη που υποφέρει με αυτούς που υποφέρουν, και ότι είναι η πηγή της αιώνιας ζωής.\nΕπιπλέον, ο Πατριάρχης Ρουμανίας τόνισε ότι ο Χριστός μάς διδάσκει να τιμούμε όσους πέρασαν στην κρίση Του και να στεκόμαστε δίπλα σε εκείνους που πενθούν: «Ας μην περιμένουμε να κληθούμε στην κηδεία, όπως δεν προσκλήθηκε ο Ιησούς στη Ναΐν, αλλά πήγε εκεί για να παρηγορήσει, για να ανακουφίσει τα δεινά αυτής της μητέρας. Η φροντίδα εκείνων που εξεδήμησαν προς Κύριον πρέπει να γίνεται με σεβασμό στο σώμα τους, αλλά και στους τάφους στους οποίους βρίσκονται. Επομένως, στην Εκκλησία μας έχουμε έναν τρόπο φροντίδας για κείνους που έχουν περάσει στην αιώνια ζωή, έχοντας πίστη στον Ιησού Χριστό και ελπίδα της κοινής ανάστασης. Τα οστά των αγίων δε ονομάζονται λείψανα και τιμώνται ιδιαίτερα, γιατί παραμένει ένας μυστηριώδης σύνδεσμος μεταξύ της ψυχής εκείνου που κοιμήθηκε εν Κυρίω και είχε αγία ζωή και του σώματος του εντός του τάφου.\nΟ επικεφαλής της ορθόδοξης Εκκλησίας της Ρουμανίας τόνισε, επίσης, ότι «ειδικά από φέτος, η Εκκλησία, ιδίως, μνημονεύει εκείνους που έχουν εκδημήσει προς Κύριον και φροντίζει ιδιαίτερα τα κοιμητήρια και τους τάφους των ηρώων, στους οποίους στήνει, επίσης, μνημεία τιμής. Εδώ βλέπουμε τη λειτουργική και πολιτιστική αξία των κοιμητηρίων. Ο Άγιος Ιωάννης ο Χρυσόστομος είχε πει ότι πηγαίνοντας στο κοιμητήριο βρίσκουμε μεγάλη σοφία: βλέπουμε ότι είμαστε παροδικοί, αλλά ταυτόχρονα έχουμε την ελπίδα της κοινής ανάστασης και την πίστη στην ανάσταση των νεκρών.\nΣτο τέλος, ο Πατριάρχης Δανιήλ πρόσθεσε ότι οι νέοι πρέπει να ζουν σε κοινωνία με τους γονείς τους, «να μην αποξενώνονται από τους γονείς τους, να ζουν με σεβασμό προς τους γονείς τους, τους γύρω τους και τους φίλους τους. Συνιστάται οι νέοι να έχουν πιστούς φίλους που προσεύχονται στον Θεό για την υγεία και τη σωτηρία τους. Αυτό το Ευαγγέλιο μας δείχνει την αγάπη του Χριστού για τους νέους και την επιθυμία Του οι νέοι να είναι χαρά για τους γονείς τους, να είναι στήριγμά τους όταν γερνούν. Ας προσευχηθούμε για όλους τους γονείς που είχαν παιδιά που πέθαναν πρόωρα, είτε σε ατυχήματα είτε λόγω ασθένειας. Χρειάζεται πολλή παρηγοριά και ενίσχυση. Μερικοί άνθρωποι, επειδή έχασαν αγαπημένα τους πρόσωπα, γονείς, παιδιά ή συζύγους, και επειδή δεν είχαν κανέναν να τους παρηγορήσει, να τους ενισχύσει και να τους συμβουλεύσει, έγιναν διανοητικά ανισόρροποι. Αν όμως στις δύσκολες στιγμές είχαν γείτονες ή συγγενείς ή πιστούς φίλους, θα περνούσαν πιο εύκολα από αυτήν την οδυνηρή δοκιμασία της απώλειας αγαπημένων προσώπων», δήλωσε ο Μακαριώτατος Πατριάρχης Δανιήλ.\nO Πατριάρχης Αλεξανδρείας στην ΑιθιοπίαΈτσι να κάνεις στα παιδιά σου


Επταετές ομόλογο: Πώς διαβάζει η κυβέρνηση την έξοδο στις αγορές - 2 δισ. ευρώ με επιτόκιο 2%\nNewsIT Πολιτικη Επταετες ομολογο: Πως διαβαζει η κυβερνηση την εξοδο στις αγορες – 2 δισ. ευρω με επιτοκιο 2%\nΕπταετές ομόλογο: Πώς διαβάζει η κυβέρνηση την έξοδο στις αγορές – 2 δισ. ευρώ με επιτόκιο 2%\nClick4more: Σταϊκούρας: Η Ελλάδα βγήκε στις αγορές και τα κατάφερε – Έκδοση 7ετούς ομολόγου ύψους 2 δισ. ευρώ με επιτόκιο 2%\nΕΛΛΗΝΙΚΗ ΟΙΚΟΝΟΜΙΑΚΥΒΕΡΝΗΤΙΚΕΣ ΠΗΓΕΣΟΜΟΛΟΓΟ


«Τι µε κοιτάζετε, βρε Ελληνες; Εγώ είµαι, ο Κολοκοτρώνης» - Notospress.gr\n«Τι µε κοιτάζετε, βρε Ελληνες; Εγώ είµαι, ο Κολοκοτρώνης»\n1821: Δεύτερος εμφύλιος (Οκτώβριος 1824 - Μάιος 1825) - Η φυλάκιση του Γέρου του Μοριά σε µοναστήρι της Υδρας, οι εισηγήσεις να εκτελεστεί ως προδότης της πατρίδας\nΕΛΛΑΔΑ. Κατά τον δεύτερο εµφύλιο (Οκτώβριος 1824 - Μάιος 1825), που αποτελεί εν πολλοίς συνέχεια του πρώτου, η κυρίαρχη διένεξη µεταβλήθηκε από σύγκρουση πολιτικών και στρατιωτικών σε σύγκρουση µεταξύ Στερεοελλαδιτών και νησιωτών από τη µια πλευρά και Πελοποννησίων από την άλλη.\nΕισβολή στην Πελοπόννησο\nTAGS: ΘΕΟΔΩΡΟΣ ΚΟΛΟΚΟΤΡΩΝΗΣ\tΕΠΑΝΑΣΤΑΣΗ 1821\nΔύο σημαντικά γεγονότα σαν σήμερα στην πάλαι ποτέ κραταιά Πελοπόννησο!


Αγιορείτικο Μέλι Πεύκου & Σουσούρας | Ι.Μ. Δοχειαρίου\nΑγιορείτικο Μέλι Πεύκου & Σουσούρας αποτελεί ένα αυθεντικό μοναστηριακό προϊόν αρίστης ποιότητας. Συλλέγεται με ιδιαίτερη αγάπη και φροντίδα από τον πατέρα Παρθένιο που είναι ο υπεύθυνος μελισσοκόμος της Ιεράς Μονής Δοχειαρίου. Η εποχή που γίνεται η παραγωγή του πευκόμελου είναι ο Απρίλιος και από τον Αύγουστο έως το Νοέμβριο, ενώ του μελιού σουσούρας από το Σεπτέμβρη έως το Νοέμβρη. Οι κυψέλες βρίσκονται μέσα στα δάση της αγιορείτικης γης με τις υπέροχες ποικιλίες δέντρων. Είναι 100% φυσικό, χωρίς βιομηχανική επεξεργασία ή φυτοφάρμακα. Η ποιότητά του μελιού φαίνεται και από τη φυσική του κρυστάλλωση μετά από 20 μήνες. Το μέλι αυτό ξεχωρίζει για την ποιότητα, τα ιδιαίτερα αρώματα και την έντονη γεύση του λόγω του συνδυασμού σουσούρας και πεύκου. Διατίθεται σε πολυτελή χάρτινη συσκευασία που φέρει χρυσοτυπία με το μοτίβο της Ιεράς Μονής.\nΣυμβάλλει στην τόνωση του οργανισμού. Δρα ενάντια της αντιγήρανσης εμποδίζοντας την παραγωγή ελευθέρων ριζών. Ενισχύει το ανοσοποιητικό σύστημα. Έχει αντισηπτικές, αντιμικροβιακές και αντιφλεγμονώδεις ιδιότητες. Δρα ευεργετικά κατά των καρδιαγγειακών προβλημάτων και συμβάλλει στην εξισορρόπηση της χοληστερόλης και των τριγλυκεριδίων. Βελτιώνει τη λειτουργία του ήπατος. Ανακουφίζει από προβλήματα δυσκοιλιότητας.


Αυτή κι αν ήταν έκπληξη! Δείτε τι έκανε η σύζυγός του μετά από 7 χρόνια (vid) - Mothersblog.gr\nΑυτή κι αν ήταν έκπληξη! Δείτε τι έκανε η σύζυγός του μετά από 7 χρόνια (vid)\nΕνθουσιάστηκε ο άντρας της.\nΤο πιο... γλυκό δώρο επιφύλασσε στον άντρα της, η Jocelyn Knight.\nΠαρόλο που οι γιοι τους, Liam και Leonard, δεν έδειξαν ενθουσιασμένοι, ο ίδιος το απόλαυσε χαμογελώντας και δείχνοντας περήφανος για τη γυναίκα του.\n«Είχα ακούσει τη γυναίκα μου να σιγοτραγουδά νανουρίσματα στα παιδιά μας όταν ήταν μικρά για να κοιμηθούν. Πίστευα ότι έχει πολύ καλή φωνή και αναρωτήθηκα πώς θα ήταν αν προσπαθούσε να τραγουδήσει στα αλήθεια.\nΌταν άρχισε να τραγουδά στο αυτοκίνητο, της είπα να μου δώσει αμέσως την κάμερα. Δεν έδειξε προθυμία γιατί δεν της αρέσει να την παρατηρούν και φοβάται την κριτική. Μου προσέφερε χαλάρωση να την ακούω να τραγουδά.\nΤης είπα ότι δε με νοιάζει τι θα πουν οι άλλοι, γιατί εγώ πιστεύω ότι ακούγεται όμορφα. Στο τέλος πιστεύω ότι και η ίδια το ευχαριστήθηκε που τραγούδησε φωναχτά. Αργότερα, μου αποκάλυψε ότι ποτέ κανείς στην ενήλικη ζωή της δεν την είχε ακούσει να τραγουδά» είπε ο άντρας της Jocelyn.\nΗ σύζυγός του τραγούδησε για πρώτη φορά με τη μελωδική της φωνή μετά από 7 χρόνια γάμου, ενώ ταξίδευαν με το αυτοκίνητο στο Μιζούρι, με τα δύο τους παιδιά.\n10χρονο αγόρι βλέπει για πρώτη φορά χρώματα - Ένα πολύ συγκινητικό βίντεο που έγινε viral (vid)\nΌταν τα μωρά ενθουσιάζονται με το νερό - Ένα βίντεο που πρέπει να δείτε (vid)\nΤΡΑΓΟΥΔΗΣΕ ΜΕΤΑ ΑΠΟ 7 ΧΡΟΝΙΑ